cyanic-selkie/wikianc huggingface dataset:
ସୂଚନା ଅଧିକାର ଆଇନ ୨୦୦୫
ସଂଜ୍ଞା
(ଙ)ରାଜ୍ୟ ସୂଚନା ଆୟୋଗ:
ଧାରା ୧୫(୧)ଅନୁଯାୟୀ ପ୍ରତ୍ୟେକ ରାଜ୍ୟରେ ଗୋଟିଏ ରାଜ୍ୟ ସୂଚନା ଆୟୋଗ ରହିବ ।
(ଚ)ରାଜ୍ୟ ସୂଚନା ଆୟୁକ୍ତ:
ଧାରା ୧୫(୩) ଅନୁଯାୟୀ ପ୍ରତ୍ୟେକ ରାଜ୍ୟରେ ମୁଖ୍ୟ ରାଜ୍ୟ ସୂଚନା ଆୟୁକ୍ତ ରହିବେ । ଆବଶ୍ୟକ ସ୍ଥଳେ ଦଶଜଣ ରାଜ୍ୟ ସୂଚନା ଆୟୁକ୍ତ ରହିବେ ।
(ଛ)ଲୋକ ସୂଚନା ଅଧିକାରୀ:
ଯୋଗ୍ୟତା:
ଧାରା୧୨(୬) ଅନୁଯାୟୀ ବିଧି, ବିଜ୍ଞାନ, ବୈଷୟିକ ବିଦ୍ୟା, ସମାଜ ସେବା, ପରିଚାଳନା, ସାମ୍ବାଦିକତା, ଗଣମାଧ୍ୟମ, ପ୍ରଶାସନ ଓ ଶାସନ କ୍ଷେତ୍ରରେ ଗଭୀର ଜ୍ଞାନ ଥିବା ବ୍ୟକ୍ତିମାନଙ୍କୁ ନିଯୁକ୍ତି ଦିଆଯିବ। *
ଧାରା ୧୨(୭) ଅନୁଯାୟୀ କେନ୍ଦ୍ରୀୟ ସୂଚନା ଆୟୋଗ ମୁଖ୍ୟ କାର୍ଯ୍ୟାଳୟ ଦିଲ୍ଲୀଠାରେ ରହିବ।
ସୂଚନା ଆୟୋଗଙ୍କ କ୍ଷମତା ଓ କାର୍ଯ୍ୟ
ସୂଚନା ଅଧିକାର ଆଇନ ଧାରା୧୮(୧) ଅନୁଯାୟୀ ଏହି ଆଇନ ବ୍ୟବସ୍ଥାରେ ନିମ୍ନଲିଖିତ ବ୍ୟକ୍ତିଙ୍କଠାରୁ ଅଭିଯୋଗ ଗ୍ରହଣ କରିବା ବିଧି ଅଛି ।ଏହା କେନ୍ଦ୍ର ସୂଚନା ଆୟୋଗ ଓ ରାଜ୍ୟ ସୂଚନା ଆୟୋଗର କାର୍ଯ୍ୟ ଅଟେ। (କ)ଯଦି କୌଣସି କାର୍ୟାଳୟରେ ପି ଆଇ ଓ ନିଯୁକ୍ତ ହୋଇନାହାନ୍ତି ତେବେ ଦରଖାସ୍ତକାରୀ ଦରଖାସ୍ତଟିକୁ ରାଜ୍ୟ କମିଶନଙ୍କ ନିକଟକୁ ପଠାଇପାରିବେ । (ଖା)ଆବଶ୍ୟକ ମନେକଲେ କମିଶନ ସଠିକ ତଥ୍ୟ ଜାଣିବା ପାଇଁ ତଦନ୍ତ କରିବେ। (ଗ)କୌଣସି ବିଷୟରେ ତଦନ୍ତ କଲାବେଳେ କମିଶନଙ୍କ ଦେଓ୍ବାନୀ ନ୍ୟାୟାଳୟ କ୍ଷମତା ରହିବା ଉଚିତ ।ଯଥା:*କୌଣସି ବ୍ୟକ୍ତି ହାଜର ହେବା ପାଇଁ ସମନ ଦେଇ ପାରିବେ । କୌଣସି ଅଫିସ ଅଭିଲେଖ ବା କୋର୍ଟ ଅଭିଲେଖ ମାଗି ପାରିବେ । (ଘ)ସାଂସଦ ବା ରାଜ୍ୟ ବ୍ୟବସ୍ଥାପକଦ୍ୱାରା ପ୍ରଣୀତ ଆଇନରେ କୌଣସି ଅଭିଲେଖ ଯାଞ୍ଚ ପାଇଁ ବାରଣ ଥିଲେ ମଧ୍ୟ କମିଶନ ଏହି ଆଇନ ବଳରେ ସେ ସବୁ ଯାଞ୍ଚ କରନ୍ତି ।
ରାଜ୍ୟ ସୂଚନା ଆୟୋଗ
କେନ୍ଦ୍ରରେ ଯେପରି କେନ୍ଦ୍ରୀୟ ସୂଚନା ଆୟୋଗ ରହିଛି ଠିକ୍ ସେହିପରି ରାଜ୍ୟରେ ରାଜ୍ୟ ସୂଚନା ଆୟୋଗ ରହିବ।
କମିଟି:
ସୂଚନା ଅଧିକାର ଧାରା ୧୫(୩) ଅନୁସାରେ ନିମ୍ନଲିଖିତ କମିଟିଦ୍ୱାରା ନିଯୁକ୍ତ ହେବେ।
ଆବେଦନ କରିବାର ପ୍ରକ୍ରିୟା
ଦରଖାସ୍ତକାରୀ ଯେଉଁ ଭଳି ଭାବେ ସୂଚନା ମାଗିଥିଲେ ଯଦି ପି ଆଇ ଓ ସେଭଳି ସୂଚନା ଦେଲେନାହିଁ ତେବେ ପି ଆଇ ଓଙ୍କ କାର୍ଯ୍ୟାଳୟରେ ଥିବା ପ୍ରଥମ ଆବେଦନ ଅଧିକାରୀଙ୍କ ନିକଟରେ ଆବେଦନ କରିବା ପାଇଁ ଉଦ୍ଦିଷ୍ଟ ଦରଖାସ୍ତ 'ଘ'ରେ ଆବେଦନ କରିବେ । ଏଥିପାଇଁ ୨୦
ଶାସ୍ତିବିଧାନ
ସୂଚନା ପ୍ରଦାନ ଜନିତ ନିମ୍ନଲିଖିତ ତ୍ରୁଟି ଦେଖାଦେଲେ ଜଣେ ସୂଚନା ଅଧିକାରୀ (ପି ଆଇ ଓ)ଙ୍କୁ ଦିନ ପ୍ରତି ୨୫୦ ଟଙ୍କା କରି ସର୍ବଧିଧ ୨୫,୦୦୦ ଟଙ୍କା ଜୋରିମାନା ଦେବାକୁ ହୋଇପାରେ।ସେଗୁଡ଼ିକ ହେଲା: କେନ୍ଦ୍ର ଓ ରାଜ୍ୟ ସ୍ତରରେ ସମ୍ପୃକ୍ତ ସୂଚନା ଆୟୋଗ ଏହି ଜୋରିମାନା ଧାର୍ଯ୍ୟ କରିପାରିବେ। ପୁନଶ୍ଚ ଲଗାତର ଆଇନ ଭଂଗ କାଲେ ଜନ ସୂଚନା ଅଧୀକାରୀମାନଙ୍କ ବିରୁଦ୍ଧରେ ଶୃଙ୍ଖଳାଗତ କାର୍ଯ୍ୟାନୁଷ୍ଠାନ ନିମନ୍ତେ ସେମାନେ ସୁପାରିଶ କରିପାରିବେ।
ପ୍ରତ୍ୟାସାମୂଳକ ପ୍ରକାଟନା
ସୂଚନା ଅଧୀକାର ଆଇନ ଅନୁସାରେ ସରକାରୀ ବା ସର୍ବସାଧାରଣ କର୍ତ୍ତୃପକ୍ଷ ପ୍ରତ୍ୟାସାମୂଳକ ଭାବେ ନିମ୍ନ ସୂଚନା ପ୍ରକାଶ କରିବେ।ଏହି କାର୍ଯ୍ୟ ତୁରନ୍ତ ଓ ଅତିବେସିରେ ଆଇନ ପ୍ରଣୟନ ହେବାର ୧୨୦ଦିନ ମଧ୍ୟରେ କରାଯିବ ଏବଂ ତାପରେ  ପ୍ରତିବର୍ଷ ତାହାକୁ ସଦ୍ୟତମ ସୂଚନା ଦ୍ୱାର ସମ ଉପଯୋଗୀ କରାଯିବ ବିଧେୟ। ==ପ୍ରକଟନରୁ ଅବ୍ୟାହତ == ସୂଚନା ଅଧୀକାର ଆଇନ ଅନୁସାରେ ନିମ୍ନ ସୂଚନା ଗୁଡ଼ିକ ପ୍ରକଟନ କରିବାରୁ ଅବ୍ୟହିତ ଦିଆଯାଇଛି ଅଥବା ସେଗୁଡିକୁ ନିଷିଦ୍ଧ ସୂଚନା (forbidden information )ବୋଲି ଦର୍ଶାଯାଇଛି। *ଭାରତ ଅଥବା କୌଣସି ବିଦେଶୀ ରାଷ୍ଟ୍ରର ସାର୍ବଭୋୖମତ ,ଅଖଣ୍ଡତା ,ନିରାପତ୍ତା ,ବୈଜ୍ଞାନିକ ,ଅଥବା ଅର୍ଥନୈତିକ ସ୍ୱାର୍ଥ ଓ  ସମ୍ପର୍କକୁ ପ୍ରଭବିତ କରୁଥିବା  ସୂଚନା। କୌଣସି ଅଦାଲତ ଅଥବା  ଟ୍ରିବୁନାଲ ଦ୍ୱାର ନିଷିଦ୍ଧହୋଇଥିବ ଅଥବା ଅଦାଲତର ଅବମାନନା ସମ୍ଭବ ରଖୁଥିବା ସୂଚନା।
ଓଡ଼ିଶାର ଲୋକ‌କଳାମାନଙ୍କର ତାଲିକା
ଶ୍ରେଣୀ:ଓଡ଼ିଶାର ଲୋକକଳା
ନିମୋକୋକାଲ ଟିକା
ନିମୋକାକାଲ ଟିକା ଏକ ପ୍ରକାର ଟିକା ଯାହା ସ୍ଟ୍ରେପ୍ଟୋକୋକସ୍ ନିମୋନି ବିରୁଦ୍ଧରେ କାମ କରେ । ଏହାର ବ୍ୟବ‌ହାରଦ୍ୱାରା କେତେକ ନିମୋନିଆ, ମେନିଞ୍ଜାଇଟିସ ଓ ସେପ୍ସିସ ରୋଗ ପ୍ରତିରୋଧ ହୁଏ । ଦୁଇ ପ୍ରକାର ଟିକା ମିଳୁଛି: ନିମୋକୋକାଲ କଞ୍ଜୁଗେଟ ଟିକା ଓ ନିମୋକୋକାଲ ପଲିସାକାରାଇଡ ଟିକା । ଏହି ଟିକା ମାଂସପେଶୀରେ ବା ଚର୍ମତଳେ ଇଞ୍ଜେକସନ ଆକାରରେ ଦିଆଯାଏ ।
ବିଶ୍ୱ ସ୍ୱାସ୍ଥ୍ୟ ସଂଗଠନ ସବୁ ପିଲାଙ୍କୁ ରୁଟିନ ଟିକାକରଣ ସମୟରେ କଞ୍ଜୁଗେଟ ଟିକା ଦେବାକୁ ସୁପାରିସ କରିଛି । ଏହ ମଧ୍ୟରେ ଏଚାଆଇଭି/ଏଆଇଡିଏସ ଅନ୍ତର୍ଭୁକ୍ତ । ତିନିରୁ ଚାରି ଡୋଜ୍ ଦେଲେ ସାଂଘାତିକ ରୋଗମାନଙ୍କରୁ ୭୧ରୁ ୯୩ % ସୁରକ୍ଷା ମିଳେ ।ସୁସ୍ଥ ଲୋକଙ୍କୁ ପଲିସାକାରାଇଡ ଦେଲେ କାର୍ଯ୍ୟକ୍ଷମ ହୁଏ କିନ୍ତୁ ଇମ୍ମ୍ୟୁନିଟି ଅଭାବ ଥିବା ଲୋକ ବା ୨ ବର୍ଷ ବୟସରୁ କମ ପିଲାଙ୍କ କ୍ଷେତ୍ରରେ କାର୍ଯ୍ୟକ୍ଷମ ହୁଏନି ।
ସାଧାରଣତଃ ଏହା ଏକ ନିରାପଦ ଟିକା । ପ୍ରାୟ ୧୦ % ପିଲାଙ୍କର ଇଞ୍ଜେକସନ ନେବା ସ୍ଥାନ ଲାଲ ଦେଖାଯାଏ, ଜ୍ୱର ହୁଏ ଓ ନିଦରେ ପରିବର୍ତ୍ତନ ହୁଏ । ଅତ୍ୟଧିକ ଆଲର୍ଜି କ୍ୱଚିତ ହୁଏ ।
ସନ ୧୯୮୦ରେ ପ୍ରଥମ ନିମୋକୋକାଲ ଟିକା ପ୍ରସ୍ତୁତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ସନ ୨୦୧୪ରେ ଏହାର ହୋଲସେଲ ମୂଲ୍ୟ ୧୭ ଆମେରିକୀୟ ଡଲାର ଥିଲା । ଯୁକ୍ତରାଷ୍ଟ୍ର ଆମେରିକାରେ ଏହାର ମୂଲ୍ୟ ୨୫ରୁ ୧୦୦ ଡଲାର ।
୧୨୪୩
୧୨୪୩ ଗ୍ରେଗୋରି ପାଞ୍ଜି ଅନୁସାରେ ଏକ ସାଧାରଣ ବର୍ଷ ଅଟେ |
ଆଧାର
ଶ୍ରେଣୀ:୧୨୪୩ ଶ୍ରେଣୀ:ବଟ ତିଆରି ବର୍ଷ ଲେଖା
ମାଲଟା
thumb|ମାଲଟା ପତାକା thumb|ମାଲଟା ଅବସ୍ଥିତି
ମାଲଟା  ଦକ୍ଷିଣ ଇଉରୋପରେ ଥିବା ଏକ ଦେଶ।
ଧର୍ମ
କ୍ୟାଥୋଲିଜମ୍ ମାଲ୍ଟାର ସରକାରୀ ଧର୍ମ ।
ଭାଷା
ମାଲ୍ଟାରେ ମୁଖ୍ୟତଃ ଇଂରାଜୀ ଏବଂ ମାଲ୍ଟିସ୍ରେ ସରକାରୀ କାର୍ଯ୍ୟ ହୋଇଥାଏ ।
ଆଧାର
ଶ୍ରେଣୀ:ଦେଶ ଶ୍ରେଣୀ:ଇଉରୋପ
ଏକ୍ଲାମ୍ପସିଆ
ଏକ୍ଲାମ୍ପସିଆ ରୋଗ ନାମ ଦିଆହୁଏ, ପ୍ରିଏକ୍ଲାମ୍ପସିଆ ରୋଗ ଭୋଗୁଥିବା ଗର୍ଭବତୀ ମହିଳାଙ୍କର ବାତ ବା ସିଜର (କନଭଲସନ) (convulsion) ଆରମ୍ଭ ହେଲେ । ପ୍ରିଏକ୍ଲାମ୍ପସିଆ ଗର୍ଭାବସ୍ଥାର ଏକ ବେମାରୀ ଯେଉଁଥିରେ ଉଚ୍ଚ ରକ୍ତଚାପ ହୁଏ ଓ ପରିସ୍ରାରେ ବ‌ହୁତ ପରିମାଣର ପ୍ରୋଟିନ ଯାଏ ଓ ବିଭିନ୍ନ ଅଙ୍ଗର ବେମାରୀ ବାହାରେ ।  ଏହି ରୋଗ ପ୍ରସବ ସମୟରେ, ତା ପୂର୍ବରୁ ବା ପରେ ଆରମ୍ଭ ହୋଇପାରେ ।  ଏହି ବାତ ବା ସିଜର ଟନିକ-କ୍ଲନିକ ଟାଇପର ହୁଏ ଓ ପ୍ରାୟ ୧ ମିନିଟ ରହେ ।  ସିଜର ପରେ ସ୍ୱାଭାବିକ ଭାବେ ରୋଗୀ କିଛି ସମୟ ଧରି ଦ୍ୱନ୍ଦାତ୍ମକ/ ବିମୂଢ଼ ଅବସ୍ଥାରେ ରହେ ବା କୋମାରେ ରହେ ।  ରୋଗ ଜଟୀଳତା ମଧ୍ୟରେ ଆସ୍ପିରେସନ ନିମୋନିଆ, ସେରେବ୍ରାଲ ହେମୋରେଜ, ବୃକ୍‌‌କ ଫେଲ ଓ ହୃତ୍‌ପିଣ୍ଡ ବନ୍ଦ ହୁଏ ।  ପ୍ରିଏକ୍ଲାମ୍ପସିଆ ଓ ଏକ୍ଲାମ୍ପସିଆ ଦ୍ୱୟ ଏକ ବିରାଟ ଦଳ ଗର୍ଭାବସ୍ଥାର ଉଚ୍ଚ ରକ୍ତଚାପ ସମ୍ପର୍କୀୟ ବେମାରୀର ଏକ ଅଂଶ ।
ଏହି ରୋଗର ପ୍ରତିଷେଧ ନିମନ୍ତେ ପ୍ରିଏକ୍ଲାମ୍ପସିଆ ରୋଗ ସମୟରୁ ଉଚ୍ଚ ରକ୍ତଚାପ ଔଷଧ, ଉଚ୍ଚ ସଙ୍କଟାପର୍ଣ୍ଣ କେଶରେ ଆସ୍ପିରିନ, କ୍ୟାଲସିଅମ ଅଭାବ ଥିବା ସ୍ଥାନରେ କ୍ୟାଲସିଅମ ଦେବା ଆବଶ୍ୟକ । ଗର୍ଭାବସ୍ଥାରେ ବ୍ୟାୟାମ କରିବା ଆବଶ୍ୟକ । ଏକ୍ଲାମ୍ପସିଆରେ ଶୀରାମାଧ୍ୟମ ବା ମାଂସପେଶୀରେ ମ୍ୟାଗନେସିଅମ ସଲଫେଟ ଇଞ୍ଜେକସନ ବିପଦରହିତ ଓ ସୁଫଳ ଦାୟକ ହୁଏ । ଏହା ଉଭୟ ବିକଶିତ ଦେଶ ଓ ବିକାଶଶୀଳ ଦେଶ ନିମନ୍ତେ ପ୍ରଯୁଜ୍ୟ । ଶ୍ୱାସକ୍ରିୟା ସଠିକ ଚାଲିବା ନିମନ୍ତେ ଡାକ୍ତରୀ ସାହାଯ୍ୟ ଆବଶ୍ୟକ ହୋଇପାରେ ।  ଉଚ୍ଚ ରକ୍ତଚାପ ଚିକିତ୍ସା ନିମନ୍ତେ ହାଇଡ୍ରାଲାଜିନ ଔଷଧ ଦିଆଯାଏ ଓ ସିଜରିଆନ‌ଦ୍ୱାରା ଜନ୍ମ‌ପଥରେ ଆଶୁ ପ୍ରସବ ବ୍ୟବସ୍ଥା କରି ଏହି ବିପଦ ଏଡ଼େଇ ଦିଆଯାଏ  ।
ସମୁଦାୟ ପ୍ରସବ ସଂଖ୍ୟାର ୫ % ପ୍ରିଏକ୍ଲାମ୍ପସିଆ ହୁଏ ଓ ୧.୪ ଏକ୍ଲାମ୍ପସିଆ ହୁଏ । ବିକଶିତ ଦେଶମାନଙ୍କରେ ଉନ୍ନତ ସ୍ୱାସ୍ଥ୍ୟ ସେବା ଯୋଗୁ ୨୦୦୦ ପ୍ରସବରେ ଜଣକର ଏହି ରୋଗ ହୁଏ । ଗର୍ଭିଣୀମାନଙ୍କର ମୃତ୍ୟୁର ଏହା ଏକ ସାଧାରଣ କାରଣ । ସନ ୧୯୯୦ରେ ୩୭,୦୦୦ ମୃତ୍ୟୁ ହୋଇଥିଲାବେଳେ ସନ ୨୦୧୩ରେ ଏହା କମିଯାଇ ୨୯,୦୦୦ ହୋଇଥିଲା । ଏକ୍ଲାମ୍ପସିଆ ରୋଗୀଙ୍କ ମଧ୍ୟରୁ ୧ % ମୃତ୍ୟୁ ବରଣ କରନ୍ତି । ଗ୍ରୀକ ଭାଷାରେ ଏକ୍ଲାମ୍ପସିଆ ଅର୍ଥ ବିଜୁଳି (lighterning) । ଏହି ରୋଗର ପ୍ରଥମ ବର୍ଣ୍ଣନା ହିପୋକ୍ରେଟ କରିଥିଲେ ଖ୍ରୀ.ପୂ. ୫ମ ଶତାବ୍ଦୀରେ ।
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ଡିସୋସିଏଟିଭ ଆଇଡେଣ୍ଟିଟି ଡିଜଅର୍ଡର
ଡିସୋସିଏଟିଭ ଆଇଡେଣ୍ଟିଟି ଡିଜଅର୍ଡର (ଇଂରାଜୀ ଭାଷାରେ Dissociative identity disorder ବା DID, ପୂର୍ବ ନାମ ମଲ୍ଟିପ୍ଲ ପର୍ସୋନାଲିଟି ଡିଜଅର୍ଡ଼ର/ multiple personality disorder), ଏକ ମାନସିକ ବେମାରୀ (mental disorder) ଯେଉଁଥିରେ ଦୁଇଟି ସ୍ୱତନ୍ତ୍ର ବ୍ୟକ୍ତିତ୍ୱ (personality states) ପ୍ରକାଶ ପାଏ । ଅନେକ ସମୟରେ କେତେକ ଘଟଣା ମନେରଖିବା ସମସ୍ୟା ହୁଏ trouble remembering certain events ଯାହା ସାଧାରଣ ବିସ୍ମୃତିଠାରୁ ଅଧିକ ହୁଏ । ଏହି ଦ୍ୱୈତ ବ୍ୟକ୍ତିତ୍ୱ ପର୍ଯ୍ୟାୟକ୍ରମେ ଦେଖାଦିଏ; କିନ୍ତୁ ଅସମ ଭାବରେ ପ୍ରକାଶ ପାଏ । ଏହା ସ‌ହିତ ପୋଷ୍ଟ ଟ୍ରମାଟିକ ସ୍ଟ୍ରେସ ଡିଜଅର୍ଡ଼ର (post traumatic stress disorder), ବର୍ଡ଼ରଲାଇନ ପର୍ସୋନାଲିଟି ଡିଜଅର୍ଡ଼ର (borderline personality disorder), ପ୍ରମୁଖ ଅବସାଦ ବେମାରୀ depression, ସବସ୍ଟାନ୍ସ ମିସୟୁଜ ଡିଜଅର୍ଡ଼ର substance misuse disorder, ଆତ୍ମଘାତୀ (self-harm) ବା ଉଦ୍‌ବେଗ ଆଦି ବେମାରୀ ସଂଯୁକ୍ତ ହୋଇଥାଇପାରେ ।
ପିଲାଦିନର ଆଘାତ (childhood trauma) ଯୋଗୁ ଏ ରୋଗ ହେଉଥିବା ବିଶ୍ୱାସ କରାଯାଏ । ପ୍ରାୟ ୯୦% ରୋଗୀଙ୍କ କ୍ଷେତ୍ରରେ ବାଳ ଶୋଷଣ (abuse in childhood) ଯୋଗୁ ଓ ଅନ୍ୟମାନଙ୍କର ଯୁଦ୍ଧ ଅନୁଭବ ବା ସ୍ୱାସ୍ଥ୍ୟ କାରଣରୁ ହୁଏ । ଜେନେଟିକ କାରଣର ମଧ୍ୟ ଭୂମିକା ଥିବା ଜଣାଯାଏ । ଅନ୍ୟ ହାଇପୋଥେସିସ ଅନୁସାରେ ହିପନୋସିସର (hypnosis) ଉପଜାତ (by-product of techniques employed by some therapists) ଯୋଗୁ ହୁଏ । ରୋଗ ନିର୍ଣ୍ଣୟ କରିବା ପୂର୍ବରୁ ସମାନ ଧରଣର ଲକ୍ଷଣ ପ୍ରକାଶ କରୁଥିବା ରୋଗ ଯେପରିକି ମାଦକ ଦ୍ରବ୍ୟ ସେବନ substance abuse, ଅପସ୍ମାର ବାତ (seizure), ଧାର୍ମିକ ଅଭ୍ୟାସ (religious practice) ଓ କଳ୍ପନାଶୀଳ (imaginative) ଖେଳ ଇତ୍ୟାଦି ବିଷୟ ଚିନ୍ତାକରିବେ ।
ସ‌ହାୟକ ଯତ୍ନ (Supportive care) ଓ ମାନସିକ ଚିକିତ୍ସା (counselling)ର ସାହାଯ୍ୟ ନେଇ ଏହି ରୋଗର ଚିକିତ୍ସା କରାଯାଏ । ସାଧାରଣତଃ ଏ ରୋଗ ବିନା ଚିକିତ୍ସାର ଲାଗିରହେ । ଜନସଂଖ୍ୟାର ପ୍ରାୟ ୨% ଲୋକ ଏ ରୋଗର ଶିକାର ହୁଅନ୍ତି ଓ ଡାକ୍ତରଖାନାରେ ଆଡମିଶନ ହେଉଥିବା ମାନସିକ ରୋଗୀଙ୍କର ପ୍ରାୟ ୩% ଏହି ରୋଗୀ ଥାଆନ୍ତି (Europe and North America) । ପୁରୁଷଙ୍କ ଅପେକ୍ଷା ୬ ଗୁଣ ଅଧିକ ମହିଳାମାନେ ଆକ୍ରାନ୍ତ ହୋଇଥାଆନ୍ତି । ବିଂଶ ଶତାବ୍ଦୀର (20th century) ଉତ୍ତରାର୍ଦ୍ଧରେ ଏଭଳି ରୋଗୀ ସଂଖ୍ୟା ଉଲ୍ଲେଖନୀୟ ଭାବରେ ବୃଦ୍ଧି ପାଇଛି ।
ଉଭୟ ନ୍ୟାୟିକ ଓ ମାନସିକ ରୋଗ (psychiatry) କ୍ଷେତ୍ରରେ ଏହି ଡିଆରଡି ରୋଗ ବିବାଦାସ୍ପଦ ହୋଇ ରହିଛି । କୋର୍ଟରେ ଏହା କ୍ୱଚିତ ଏହା ପାଗଳାପଣର ପ୍ରତିବାଦୀ (insanity defense) ହୋଇ ସଫଳ ହୋଇଛି ।  ଉନ୍ନତ ଚିହ୍ନଟ ଯୋଗୁ ଅଥବା ମିଡିଆ ଯୋଗୁ ଏହାର ସଂଖ୍ୟା ବଢ଼ିବା ଭଳି ଜଣାଯାଉଛି, ସେ ପ୍ରଶ୍ନ ଅସମାହିତ ରହୁଛି । ଅଧିକାଂଶ ରୋଗୀ ଅଳ୍ପ କେତେକ ଚିକିତ୍ସକଦ୍ୱାରା ଚିହ୍ନଟ ହେଉଥିବାରୁ ଏହା ଥେରାପିଦ୍ୱାରା ହୋଇପାରେ ବୋଲି ସନ୍ଦେହ ଆସୁଛି । ଉପସ୍ଥାପିତ ଲକ୍ଷଣରେ ମଧ୍ୟ ବ‌ହୁତ ଫରଖ ଆସୁଥିବା ଜଣାଯାଏ ଯାହା ମିଡିଆର ଉପସ୍ଥାପନ ଯୋଗୁ ହୋଇପାରେ ।
ବାହ୍ୟ ଲିଙ୍କ
ଶ୍ରେଣୀ:ଚିକିତ୍ସା ବିଜ୍ଞାନ
ପ୍ରକାଶମ ବାରେଜ
ପ୍ରକାଶମ ବାରେଜ, ଭାରତୀୟ ରାଜ୍ୟ ଆନ୍ଧ୍ରପ୍ରଦେଶର କ୍ରୀଷ୍ଣା ଓ ଗୁନ୍ଟୂର ଜିଲ୍ଲାରେ କ୍ରୀଷ୍ଣା ନଦୀରେ ନିର୍ମିତ । ଏହାର ଦଇର୍ଘ୍ତ 1223.5 ମିଟର । ଏହି ବାରେଜ ଏକ ରାସ୍ତାର କାର୍ଯ୍ୟ କରିବା ସହ ଏଠାରେ ଏକ ଜଳାଶୟର ବନ୍ଧ ହିସାବରେ ମଧ୍ୟ କାର୍ଯ୍ୟ କରେ । ଏଠାରୁ 3ଟି କେନାଲ ବିଜୟୱାଡା ଜିଲାକୁ ଯାଇଛି ।
ଏଠାରେ ଏକ ନଦୀ ବନ୍ଧା ନିର୍ମାଣର ଯୋଜନା 1798 ମସିହାରେ କପଟେନ ବକଳେଙ୍କ ସମୟରେ ଆରମ୍ଭ କରାଯାଇ ପରେ 1839 ଓ 1841 ମଶିହାରେ ପୁନର୍ବିଚାର ହେଇଥିଲା । ପରିଶେଷରେ ଇସ୍ଟ ଇଣ୍ଡିଆ କମ୍ପାନୀଦ୍ୱାରା 1850 ମସିହାରେ ଏହା ମଞ୍ଜୁରୀ ପ୍ରାପ୍ତ ହେଇ ଏହାର ନିର୍ମାଣ କାର୍ଯ୍ୟ 1852ରେ ଆରଭ ହେଲା । ଏହା ସେ ସମୟରେ 1.75 କୋଟି ତାଙ୍କ ବ୍ୟୟରେ 1855 ମସିହାରେ ସମୁର୍ଣ ହେଲା । ଏହାଦ୍ୱାରା 7 ଲକ୍ଷ୍ୟ ଏକର ଚାଷ ଜମିରେ ଜଳସେଚନ ହେଲା ।. ପରେ ରାଜ୍ୟ ସରକାର ଏହା ଉପରେ ବ୍ରିଜ ନିର୍ମାଣ କଲେ ଓ ତାହା ତାଙ୍ଗୁତୁରି ପ୍ରକାଶମଙ୍କ ନାମ ଅନୁସାରେ ପ୍ରକାଶମ ବାରେଜ ନାମରେ ପରିଚିତ ହେଲା । ବର୍ତ୍ତମାନ ଏହାଦ୍ୱାରା 1.2 ମିଲିୟନ ଏକର ଜମିରେ ଜଳସେଚନ କରାଯାଇ ପାରୁଛି । ଏହାର କେନାଲରେ ଏକଦା ନଉକାଦ୍ୱାରା ଯାତାୟତ ମଧ୍ୟ କରି ହାଉଥିଲା ।
ଶାଲିଜା ଧାମି
ବାୟୁସେନାର ସେନାଧ୍ୟକ୍ଷ ଶାଲିଜା ଧାମି ଭାରତୀୟ ବାୟୁସେନା ର ଜଣେ ଅଧିକାରୀ ଅଟନ୍ତି । ସେ ବାୟୁସେନାର ପ୍ରଥମ ମହିଳା ଅଧିକାରୀ ଯିଏ ସ୍ଥାୟୀ ଆୟୋଗ ଗ୍ରହଣ କରିଥିଲେ ଏବଂ ଫ୍ଲାଇଟ କମାଣ୍ଡର ହୋଇଥିବା ପ୍ରଥମ ମହିଳା ଅଟନ୍ତି । ସେ ଫ୍ରଣ୍ଟ ଲାଇନ୍ ଯୁଦ୍ଧ ୟୁନିଟରେ ମନୋନୀତ ହୋଇଥିବା ପ୍ରଥମ ମହିଳା ବାୟୁସେନା ଅଧିକାରୀ ଅଟନ୍ତି ।
ନୃତ୍ତି
ସେ ପଞ୍ଜାବର ଲୁଧିଆନାରେ ଜନ୍ମଗ୍ରହଣ କରିଥିଲେ । ଧାମି ଇଲେକ୍ଟ୍ରୋନିକ୍ସ ଏବଂ କମ୍ୟୁନିକେସନ୍ସରେ ସ୍ନାତକୋତ୍ତର ଡିଗ୍ରୀ ହାସଲ କରିଛନ୍ତି । ତାଙ୍କର ପ୍ରଥମ ସୋଲୋ ଫ୍ଲାଇଟ ୨୦୦୩ ମସିହାରେ HAL HPT-32 ଦୀପକରେ ହୋଇଥିଲା । ସେ ୨୦ ଡିସେମ୍ବର ୨୦୦୩ ମସିହାରେ ଏକ ସ୍ୱଳ୍ପ ସେବା ଆୟୋଗରେ ବାୟୁସେନାରେ ଜଣେ ଉଡାଣ ଅଫିସର ଭାବରେ ନିଯୁକ୍ତ ହୋଇଥିଲେ ଏବଂ ତାଙ୍କୁ ୨୦ ଡିସେମ୍ବର ୨୦୦୫ ମସିହାରେ ବିମାନ ସହକାରୀ ସେନାଧ୍ୟକ୍ଷ ଏବଂ ୨୦ ଡିସେମ୍ବର ୨୦୦୯ ମସିହାରେ ଅଶ୍ୱାରୋହୀ ସୈନ୍ୟଦଳର ନେତା ଭାବରେ ପଦୋନ୍ନତି ଦିଆଯାଇଥିଲା ।
୨୦ ଡିସେମ୍ବର ୨୦୧୬ ମସିହାରେ ପଦୋନ୍ନତି ପ୍ରାପ୍ତ ଉଡାଣ କମାଣ୍ଡର, ଧାମି ଅଗଷ୍ଟ ୨୦୧୯ ମସିହାରେ ଫ୍ଲାଇଟ କମାଣ୍ଡର ହୋଇଥିଲେ । ସେ ଭାରତର ପ୍ରଥମ ମହିଳା ଅଧିକାରୀ ଥିଲା । ସେ ହିନ୍ଦନ ବାୟୁସେନା ଷ୍ଟେସନରେ ଥିବା ଚେତକ ହେଲିକପ୍ଟର ୟୁନିଟର ଫ୍ଲାଇଟ କମାଣ୍ଡର ଅଟନ୍ତି । ସେ ମଧ୍ୟ ଚେତକ ଏବଂ ଚିତା ହେଲିକପ୍ଟର ପାଇଁ ବାୟୁସେନାର ପ୍ରଥମ ମହିଳା ଉଡ଼ାଣ ପ୍ରଶିକ୍ଷକ ଥିଲେ । ୧୮ ଡିସେମ୍ବର ୨୦୧୮ ମସିହାରେ, ଧାମି ସ୍ଥାୟୀ ଆୟୋଗ ପାଇଥିବା ଭାରତୀୟ ବାୟୁସେନାର ପ୍ରଥମ ମହିଳା ଅଧିକାରୀ ଅଟନ୍ତି ।
ଆଧାର
ଶ୍ରେଣୀ:ଭାରତୀୟ ବାୟୁସେନା ଅଧିକାରୀ ଶ୍ରେଣୀ:ଭାରତୀୟ ମହିଳା ଶ୍ରେଣୀ:ଜୀବିତ ବ୍ୟକ୍ତି ଶ୍ରେଣୀ:ଭାରତୀୟ ମହିଳା ବିମାନଚାଳକ ଶ୍ରେଣୀ:ଯୁଦ୍ଧରେ ଭାରତୀୟ ମହିଳା
୧୨୪୪
୧୨୪୪ ଗ୍ରେଗୋରି ପାଞ୍ଜି ଅନୁସାରେ ଏକ ସାଧାରଣ ବର୍ଷ ଅଟେ |
ଆଧାର
ଶ୍ରେଣୀ:୧୨୪୪ ଶ୍ରେଣୀ:ବଟ ତିଆରି ବର୍ଷ ଲେଖା
କଳିଙ୍ଗ ଲିଟରାରି ଫେଷ୍ଟିଭାଲ
କଳିଙ୍ଗ ଲିଟରାରି ଫେଷ୍ଟିଭାଲ ଏକ ସାହିତ୍ୟିକ ମହୋତ୍ସବ ଯାହା ୩ ଦିନ ଧରି ପ୍ରତି ବର୍ଷ ଜୁନ ମାସରେ ଓଡ଼ିଶାର ଭୁବନେଶ୍ୱର ଠାରେ ଅନୁଷ୍ଠିତ ହୋଇଥାଏ । ଏହି ମଞ୍ଚରେ ଇଂରାଜୀ, ଭାରତୀୟ ଇଂରାଜୀ ଓ ଭାରତୀୟ ସାହିତ୍ୟମାନଙ୍କ ବାବଦରେ ଆଲୋଚନା ହୋଇଥାଏ । କଳିଙ୍ଗ ଲିଟରାରି ଫେସ୍ଟିଭାଲର ପ୍ରତିଷ୍ଠାତା ରଶ୍ମୀ ରଞ୍ଜନ ପରିଡ଼ା ଏହାର ସଂସ୍ଥାପକ । ଏହି କେଏଲଏଫ ସଂସ୍ଥା ଓଡ଼ିଶା ଡାଏରୀ ସମ୍ବାଦ ପୋର୍ଟାଲ ଓ ଓଡ଼ିଶା ଲିଭିଙ୍ଗ ଲିଜେଣ୍ଡ ସହିତ ଅନୁବନ୍ଧିତ ।  ପ୍ରାଚୀ ନାୟକ,  ଓ ଶୀତାଂଶୁ ମହାପାତ୍ର ଏହାର ଅନ୍ୟ ସଂସ୍ଥାପକ ସଭ୍ୟ ।
ଲକ୍ଷ୍ୟ
ଭୁବନେଶ୍ୱର ର ସାହିତ୍ୟ ସ୍ରଷ୍ଟାମାନଙ୍କୁ ନେଇ ଏକ ଉତ୍ସବ ପାଳନ କରିବାକୁ କଳିଙ୍ଗ ଲିଟରାରି ଫେସ୍ଟିଭାଲର ଲକ୍ଷ୍ୟ ରଖିବା ସହିତ ଓଡ଼ିଶା, ଭାରତ ଓ ପୃଥିବୀର ସାହିତ୍ୟ ଅନୁରାଗୀମାନଙ୍କ ସହିତ ବାର୍ତ୍ତାଳାପ କରିବା ସୁଯୋଗ ପ୍ରଦାନ କରେ । ଏହି ଉତ୍ସବରେ ଲେଖକ, ରାଜନୀତିଜ୍ଞ, ସାମାଜିକ କାର୍ଯ୍ୟକର୍ତ୍ତା, କାନୁନ ସ୍ରଷ୍ଟା, ସରକାରୀ ଅଫିସର, କର୍ପୋରେଟ ନେତା, ଛାତ୍ର ଓ ସମାଜର ପ୍ରତ୍ୟେକ କ୍ଷେତ୍ରର ଲୋକଙ୍କ ସହିତ ଉତ୍ସବର ଏକ ଉଦ୍ଦାମ ପରିବେଶରେ ମତ ବିନିମୟର ସୁଯୋଗ ସୃଷ୍ଟି ହୁଏ ।
ଇତିହାସ
ଓଡ଼ିଆ ଭାଷା ଶାସ୍ତ୍ରୀୟ ମାନ୍ୟତା ପାଇବାର ଖୁସି ପାଳନ କରିବା ନିମନ୍ତେ କଳିଙ୍ଗ ଲିଟରାରି ଫେଷ୍ଟିଟିଭାଲର କଳ୍ପନା ସନ ୨୦୧୩ରେ ଆରମ୍ଭ ହୋଇ ସନ ୨୦୧୪ରେ ସାକାର ହୋଇଥିଲା । '''
ଉତ୍ସବମାନଙ୍କର ବିଷୟବସ୍ତୁ
ପ୍ରଥମ କଳିଙ୍ଗ ଲିଟରାରି ଫେଷ୍ଟିଟିଭାଲ ୨୦୧୪ରେ ଭାଷା ଓ ସାହିତ୍ୟର ଉତ୍ସବ ପାଳନ କରାଯାଇଥିଲା ।
ଦ୍ୱିତୀୟ କଳିଙ୍ଗ ଲିଟରାରି ଫେଷ୍ଟିଟିଭାଲ ୨୦୧୫: ସାହିତ୍ୟର ପ୍ରତିଫଳନ  Literature as Reflection
ତୃତୀୟ କଳିଙ୍ଗ ଲିଟରାରି ଫେଷ୍ଟିଟିଭାଲ ୨୦୧୬: ସାହିତ୍ୟ ଓ ଗଣତନ୍ତ୍ର ।
ଅଧିବେଶନର ମୂଖ୍ୟ କେନ୍ଦ୍ର ଥିଲା: ସାହିତ୍ୟର ବିକାଶ ଓ ଗଣତାନ୍ତ୍ରିକ ତାତ୍ପର୍ଯ୍ୟ ।
ଚତୁର୍ଥ କଳିଙ୍ଗ ଲିଟରାରି ଫେଷ୍ଟିଟିଭାଲ ୨୦୧୭ ଚତୁର୍ଥ କଳିଙ୍ଗ ଲିଟରାରି ଫେଷ୍ଟିଟିଭାଲ ଆଗାମୀ ଜୁନ ମାସର ୧୦,୧୧ଓ ୧୨ ତାରିଖ ୨୦୧୭ ମସିହାରେ ଅନୁଷ୍ଠିତ ହେବ ।
ଜାତୀୟ ବିତର୍କରେ କେଏଲଏଫ
ସୁବ୍ରମନିଅମ ସ୍ୱାମୀ ସନ ୨୦୧୬ର କେଏଲଏଫ ସଭାରେ ‘ଭାରତର ଏକତାରେ ସାହିତ୍ୟର ଆବଶ୍ୟକତା’ ଉପରେ ବକ୍ତବ୍ୟ ପ୍ରଦାନ କରିଥିଲେ ଓ ଏକାଧାରରେ ଏକ ଲକ୍ଷ୍ମଣରେଖାର ଆବଶ୍ୟକତା କଥା କହିଥିଲେ । ବାମପନ୍ଥୀ ଭାବଧାରାରୁ ସାହିତ୍ୟକୁ ମୁକ୍ତ କରିବାକୁ ଯୁକ୍ତି କରିଥିଲେ । ଏହାକୁ ମଣି ଶଙ୍କର ଆୟାର ବିରୋଧ କରି ତାହାକୁ ଫାଲତୁ କଥା କହିଥିଲେ । ଏକତା, ବିଭିନ୍ନତା, ଲକ୍ଷ୍ମଣରେଖା ଓ ସାହିତ୍ୟର ମୁକ୍ତ ବା ସ୍ୱ ଚାଳିତ ହେବାକୁ ଦେବା ଉପରେ ଜାତୀୟ ବିତର୍କର ଆବଶ୍ୟକତା କଥା କହିଥିଲେ  ।
ଆଧାର
ଶ୍ରେଣୀ:ଓଡ଼ିଆ ସାହିତ୍ୟ
ଅଙ୍ଗପଡ଼ା
ଗମନାଗମନ
ଏହା ଜିଲ୍ଲାର ସଦର ମହକୁମା ଅନୁଗୋଳଠାରୁ ୭୦ କି.ମି. ଦୂରରେ ଅବସ୍ଥିତ ।
ଶିକ୍ଷା
ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି।
ସଂସ୍କୃତି
ଏହି ଗାଆଁଠାରୁ ଅଳ୍ପ ଦୂରରେ  ଶିବମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
ଆଧାର
ଶ୍ରେଣୀ:ଅନୁଗୋଳ ଜିଲ୍ଲା ଶ୍ରେଣୀ:ଅନୁଗୋଳ ଜିଲ୍ଲାର ଗାଆଁ ଓ ସହର
ତାତ୍ୟା ତୋପେ
thumb|ଇଂଲଣ୍ଡ ନିଉଜରେ ପ୍ରକାଶିତ ତତୟା ତୋପେଙ୍କ ସେନାର ଚିତ୍ର  ରାମଚନ୍ଦ୍ର ପଣ୍ଡୁରଙ୍ଗ ତୋପେ ( ୧୮୧୪-୧୮୫୯), ୧୯୫୭ ଭାରତୀୟ ବିଦ୍ରୋହର ଜଣେ ଅଗ୍ରଗାମୀ ନେତା ଥିଲେ । 'ତାତ୍ୟା ତୋପେ' ନାମରେ ପରିଚିତ ହୋଇଥିବା ତୋପେ ଜଣେ ଧୁରନ୍ଧର ସେନାପତି ଓ ଦେଶ ଭକ୍ତ ଭାବରେ ବ୍ରିଟିଶ ରାଜୁତି ବିରୁଦ୍ଧରେ ଯୁଦ୍ଧରେ ଅବତରଣ ହେଇ ବହୁତ ସାହସିକତାର ପରିଚୟ ଦେଇଥିଲେ । ସ୍ୱାଧୀନତା ସଂଗ୍ରାମର ସେ ଜଣେ ଆଦ୍ୟ ସଂଗ୍ରାମୀ ଭାବରେ ଇତିହାସରେ ସ୍ଥାନିତ ।
ସଂକ୍ଷିପ୍ତ ଜୀବନୀ
ମହାରାଷ୍ଟ୍ରର ନାସିକ ନିକଟ ଯେଓଳାରେ ମାରାଠି ବ୍ରାହ୍ମଣ ପରିବାରରେ ଜନ୍ମିତ ତୋପେ, ପଣ୍ଡୁରଙ୍ଗ ରାଓ ତୋପେଙ୍କ ଏକମାତ୍ର ସନ୍ତାନ ଥିଲେ ।  ତାତ୍ୟାଙ୍କ ବ୍ୟକ୍ତିଗତ ଜୀବନ ବିଷୟରେ ବିଶେଷ କିଛି ତଥ୍ୟ ଲିପିବଦ୍ଧ ନାହିଁଁ ।
୧୮୫୭ ବିପ୍ଲବରେ ତାଙ୍କ ଭୂମିକା
thumb|300x300_ପିକସେଲ|୧୯୫୭ରେ ତୋପେଙ୍କ ସୈନ୍ୟ ବାହିନୀର ଚିତ୍ର ଇଂରାଜୀରେ ଲିପିବଦ୍ଧ କିଛି ତଥ୍ୟ ୧୮୫୭ ସିପାହୀ ବିଦ୍ରୋହରେ ତାତ୍ୟାଙ୍କ ଭୂମିକା ବିଷୟରେ ବର୍ଣ୍ଣିତ । ତାତ୍ୟା ଜଣେ ମରାଠା ବ୍ରାହ୍ମଣ ଯିଏ କି ମରାଠାର ପେଶବା ବାଜିରାଓ ଏବଂ ତତ୍ପରେ ତାଙ୍କ ପାଳିତପୁତ୍ର ନାନା ସାହେବଙ୍କ ସେବାରେ ନିଯୁକ୍ତ ହୋଇଥିଲେ । କାନପୁର ବିଦ୍ରୋହରେ ନାନା ସାହେବଙ୍କ ସେନାରେ ସାମିଲ ହୋଇ ସେ ବ୍ରିଟିଶ ବାହିନୀ ବିରୁଦ୍ଧରେ ବିଜୟ ହାସଲ ପୂର୍ବକ ନାନା ସାହେବଙ୍କ ପ୍ରାଧାନ୍ୟ ପ୍ରତିପାଦିତ କରିଥିଲେ । ତାଙ୍କ ପିତା ମରାଠା ପେଶବା ଦ୍ୱୀତୀୟ ବାଜିରାଓଙ୍କ ଜଣେ ପାରିଷଦ ଥିଲେ । କାନପୁର ପୁନଃଅଧିକାର କରିବାପରେ ସେ ରାଣୀ ଲକ୍ଷ୍ମୀବାଇଙ୍କ ସହ ମିଶି ବୁନ୍ଦେଲଖଣ୍ଡରେ ଇଂରେଜ ବିରୋଧୀ ବିଦ୍ରୋହ ପରିଚାଳନା କରିଥିଲେ । ତେବେ ଉକ୍ତ ଯୁଦ୍ଧରେ ରାଣୀ ଲକ୍ଷ୍ମୀବାଈ ନିହତ ହେବା ସହ ତୋପେ ପରାସ୍ତ ହେଲେ ବି, ଇଂରେଜ ବିରୋଧୀ ବିଦ୍ରୋହ ଜାରୀ ରଖିଲେ ।
୫ ଜୁନ ୧୮୫୭ ବେଳକୁ କାନପୁରରେ ବିଦ୍ରୋହର ସୂତ୍ରପାତ ହେଲାବେଳକୁ ନାନାସାହେବ ବିଦ୍ରୋହୀମାନଙ୍କର ନେତା ବନିଗଲେ । ବ୍ରିଟିଶ ଫୌଜ ୨୫ ଜୁନ ୧୮୫୭ରେ ଆତ୍ମ ସମର୍ପଣ କରିବାପରେ ସେମାନଙ୍କୁ ସତୀଚୌରା ଘାଟକୁ ସ୍ଥାନାନ୍ତର କରାଗଲା ଯେଉଁଁଠାରେ କି ସେମାନଙ୍କୁ ଗଣସଂହାର କରିଦିଆଗଲା । ଜୁନ ମାସର ଶେଷ ଆଡକୁ ନାନା ସାହେବକୁ ପେଶବା ଘୋଷିତ କରିଦିଆଗଲା । ବ୍ରିଟିଶ ସେନାପତି ଜେନେରାଲ ହାଭଲୋକ ନାନା ସାହେବଙ୍କ ସୈନ୍ୟବାହିନୀ ସହ ଦୁଇଥର ଯୁଦ୍ଧ କରିଥିଲେ, ତେବେ ତୃତୀୟ ଥର ପରାସ୍ତ ହୋଇ ବିଠୁର ଆଡକୁ ପଳାୟନ କଲେ । ତାତ୍ୟା ବିଠୁରରେ ରହି ନାନା ସାହେବଙ୍କ ନାମରେ କାର୍ଯ୍ୟକ୍ରମ ଜାରୀ ରଖିଲେ । ଏହି ସମୟରେ ନାନା ସାହେବ କିଛି ବ୍ରିଟିଶ ପଣବନ୍ଦୀ ରଖି ବ୍ରିଟିଶ ସହ ସୌଦା କରିବାକୁ ମନସ୍ଥ କଲେ । ହେଲେ, ଜେନେରାଲ ହେନେରୀ ହାଭଲୋକଙ୍କ ଆଦେଶରେ କମ୍ପାନୀ ସେନା ଅଲ୍ଲାହାବାଦରୁ କାନପୁର ଆଡକୁ ଆଗେଇବାକୁ ଲାଗିଲେ । ଏହି କମ୍ପାନୀ ସେନାକୁ ଅଟକାଇବାପାଇଁଁ ନାନା ସାହେବ ପଠାଇଥିବା ଦୁଇ ଦଳ ସୈନ୍ୟବାହିନୀ ଇଁରେଜ ହାତରେ ପରାସ୍ତ ହେଲେ ଏବଂ କଥିତ ଅଛି ଏହି ପରାଜୟର ପ୍ରତିଶୋଧ ସ୍ୱରୁପ ନାନା ସାହେବ ପ୍ରାୟ ୨୦୦ ବ୍ରିଟିଶ ସ୍ତ୍ରୀ ଏବଂ ଛୋଟ ପିଲାଙ୍କୁ ଜନେ ପାରିଷଦର ପରାମର୍ଷ କ୍ରମେ ଗଣ ହତ୍ୟା କରିଥିଲେ । ତେବେ ଏହି ବିଷୟରେ ସଠିକ ତଥ୍ୟ ଲିପିବଧ ନାହିଁଁ । କେତେକଙ୍କ ମତରେ ତାତ୍ୟା ଏଭଳି ଗଣ ହତ୍ୟାର ପକ୍ଷପାତୀ ନ ଥିଲେ , ବରଂ ସେ ନିଜେ ୫୩ ଜଣ ବ୍ରିଟିଶ ମହିଳା ଏବଂ ପିଲାଙ୍କ ଜୀବନ ରକ୍ଷା କରିଥିଲେ । ଉକ୍ତ ଘଟଣା ପରେ ବ୍ରିଟିଶ ସେନା ଜେନେରାଲ ଅଟ୍ରମଙ୍କ ନେତୃତ୍ୱରେ ଆକ୍ରମଣ କରି ବିଠୁରସ୍ଥିତ ନାନାଙ୍କ ରାଜପ୍ରାସାଦ ତୋପ ଲଗେଇ ଉଡାଇଦେଇଥିଲେ । ଫଳରେ ପ୍ରାସାଦରେ ଥିବା ବହୁ ଭାରତୀୟ ମହିଳା, ପିଲା ଏବଂ ନାନା ସାହେବଙ୍କ ଛୋଟ ଝିଅ ମୈନାବତୀ ଜୀବନ୍ତ ଦଗ୍‌ଧ ହୋଇଗଲେ ।
ଅନ୍ତିମ ବଳିଦାନ
ଇଂରେଜ ବାହିନୀକୁ ଚକ୍‌ମା ଦେଇ ବହୁଦିନ ବିଦ୍ରୋହ ଜାରୀ ରଖିବା ପରେ ବନ୍ଧୁ ମାନ ସିଂଙ୍କ ବିଶ୍ୱାସଘାତକତାର ଶୀକାର ହୋଇ ଶୋଇଥିବା ଅବସ୍ଥାରେ ଇଂରେଜ ହାତରେ ଧରା ହେଲେ । ଇଂରେଜ ସରକାର ଏକ ସାମରିକ ଅଦାଲତରେ ବିଚାର ପୂର୍ବକ ତୀଙ୍କୁ ଫାଶୀ ଦଣ୍ଡରେ ଦଣ୍ଡିତ କରିଥିଲେ । ସେ ସାହସର ସହ ତାଙ୍କ ବିରୁଦ୍ଧରେ ହେଇଥିବା ଅଭିଯୋଗକୁ ସ୍ୱୀକାର କରି, ସେ କେବଳ ମରଠା ରାଜା ପେସବାଙ୍କ ଆନୁଗତ୍ୟ ସ୍ୱୀକାର କରନ୍ତି କହି ପ୍ରାଣ ବଳି ପାଇଁ ସ୍ୱୀକୃତି ଦେଇଥିଲେ । ତାଙ୍କୁ ୧୮ ଏପ୍ରିଲ ୧୮୫୯ରେ ମୃତ୍ୟୁ ଦଣ୍ଡ ଦିଆ ଯାଇଥିଲା ।
ବାହ୍ୟ ଆଧାର
ଶ୍ରେଣୀ:ଭାରତର ସ୍ୱାଧୀନତା ସଂଗ୍ରାମୀ ଶ୍ରେଣୀ:ଟାଇଗର ପ୍ରକଳ୍ପ ଗଣସମ୍ପାଦନା ୨୦୧୮ ଅନ୍ତର୍ଗତ ଉନ୍ନତ କରା ଯାଇଥିବା ପ୍ରସଙ୍ଗ ଶ୍ରେଣୀ:ଟାଇଗର ପ୍ରକଳ୍ପ ଗଣସମ୍ପାଦନା ୨୦୧୮ ଅନ୍ତର୍ଗତ ଗଢ଼ା ଯାଇଥିବା ପ୍ରସଙ୍ଗ
ବିଜୟ ରଞ୍ଜନ ସିଂହ ବରିହା
ବିଜୟ ରଞ୍ଜନ ସିଂହ ବରିହା (ଜନ୍ମ: ୨୦ ଜାନୁଆରୀ ୧୯୫୮) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭା ରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୧୯୯୦, ୧୯୯୫, ୨୦୦୦, ୨୦୦୪ ଓ ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ପଦ୍ମପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୦ମ, ୧୧ଶ, ୧୨ଶ, ୧୪ଶ ଓ ୧୬ଶ ଓଡ଼ିଶା ବିଧାନ ସଭା କୁ ନିର୍ବାଚିତ ହୋଇଥିଲେ ।
ଜନ୍ମ, ପରିବାର ଓ ଶିକ୍ଷା
ବିଜୟ ରଞ୍ଜନ ସିଂହ ବରିହା ୧୯୫୮ ମସିହାର ଜାନୁଆରୀ ୨୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ପ୍ରେମାନନ୍ଦ ସିଂହ ବରିହା ଓ ପତ୍ନୀଙ୍କ ନାମ ତିଳୋତ୍ତମା ସିଂହ ବରିହା ।
ରାଜନୈତିକ ଜୀବନ
ବିଜୟ ରଞ୍ଜନ ସିଂହ ବରିହା ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଛନ୍ତି । ପୂର୍ବରୁ ସେ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭା ରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି ।
ବାହାର ଆଧାର
ଶ୍ରେଣୀ:୧୯୫୮ ଜନ୍ମ ଶ୍ରେଣୀ:ଜୀବିତ ବ୍ୟକ୍ତି ଶ୍ରେଣୀ:ଓଡ଼ିଆ ଲୋକ ଶ୍ରେଣୀ:ସମ୍ବଲପୁର ଜିଲ୍ଲାର ଲୋକ ଶ୍ରେଣୀ:୧୦ମ ଓଡ଼ିଶା ବିଧାନ ସଭାର ସଭ୍ୟ ଶ୍ରେଣୀ:୧୧ଶ ଓଡ଼ିଶା ବିଧାନ ସଭାର ସଭ୍ୟ ଶ୍ରେଣୀ:୧୨ଶ ଓଡ଼ିଶା ବିଧାନ ସଭାର ସଭ୍ୟ ଶ୍ରେଣୀ:୧୪ଶ ଓଡ଼ିଶା ବିଧାନ ସଭାର ସଭ୍ୟ ଶ୍ରେଣୀ:୧୬ଶ ଓଡ଼ିଶା ବିଧାନ ସଭାର ସଭ୍ୟ
ଭବତାରିଣୀ ଶ୍ମଶାନପୀଠ କାଳୀ ମନ୍ଦିର
ଭବତାରିଣୀ ଶ୍ମଶାନପୀଠ କାଳୀ ମନ୍ଦିର ଏକ ଲୋକପ୍ରିୟ ହିନ୍ଦୁ ମନ୍ଦିର । ଏହା ପଶ୍ଚିମ ବଙ୍ଗର ପୂର୍ବ ମେଦିନୀପୁର (Purba Medinipur) ଜିଲ୍ଲାର ବାଲିଦାନଗ୍ରି (Balidangri) ସ୍ଥାନରେ ଅବସ୍ଥିତ । ଏହା ପନ୍ସକୁରା ବ୍ଲକର ବାଳୀଡାଙ୍ଗରୀ ପ୍ରାଥମିକ ସ୍କୁଲ ନିକଟରେ ଅବସ୍ଥିତ । ଏହି ମନ୍ଦିରର ପ୍ରତିଷ୍ଠିତ ଦେବୀ ହେଉଛନ୍ତି ଭବତାରିଣୀ କାଳୀ ଯିଏ ମା କାଳୀଙ୍କର ଏକ ଅବତାର ।
ଇତିହାସ
ଏକଦା ଏହି ସ୍ଥାନ ଶ୍ମଶାନ ନିମନ୍ତେ ବ୍ୟବହୃତ ହେଉଥିଲା । ପ୍ରାୟ ୫୦ ବର୍ଷ ପୂର୍ବେ ଦେବୀ ମା ତାରିଣୀଙ୍କୁ ପ୍ରାଥମିକ ବିଦ୍ୟାଳୟର ପ୍ରଧାନ ଶିକ୍ଷକ ସ୍ୱର୍ଗତ ଭୂତନାଥ ପ୍ରଧାନ ଓ ପରବର୍ତ୍ତୀ କାଳରେ ସ୍ୱର୍ଗତ ବିଷ୍ଣୁ ରାନା ନିଶାର୍ଦ୍ଧରେ ପ୍ରାର୍ଥନା କରିବାକୁ ଲାଗିଲେ । ଅବଶେଷରେ ଶ୍ରୀ ପରାନା ରାନ୍ନା  ଏହାକୁ ଏକ ପବିତ୍ର ପର୍ବରେ ଉତ୍ସବ ପାଳନ ସ୍ଥାନରେ ପରିଣତ କରିବାକୁ ଆପ୍ରାଣ ପ୍ରଚେଷ୍ଟା କରିଥିଲେ ।
ସ୍ଥାପତ୍ୟ
ଏହି ମନ୍ଦିର ୧୯୯୪ ମସିହାରେ ତିଆରି ହୋଇଥିଲା ।
ପର୍ବପର୍ବାଣି
ଏଠାରେ ରଥ ଯାତ୍ରା ଓ ହିନ୍ଦୁ ବିବାହ କରାଯାଏ ।
ଆଧାର
ଶ୍ରେଣୀ:ପଶ୍ଚିମ ବଙ୍ଗର ହିନ୍ଦୁ ମନ୍ଦିର
ଆଣ୍ଡ୍ରିଆ ଡି'ସୋଜା
ଆଣ୍ଡ୍ରିଆ ଡି’ସୁଜା (ଅନ୍ୟନାମ: ରିଆ ଡି'ସୁଜା) ଦୁବାଇରେ ଜନ୍ମିତ ଜଣେ ଭାରତୀୟ ଅଭିନେତ୍ରୀ ଓ ଦୂରଦର୍ଶନ ଉପସ୍ଥାପିକା । ସେ ଜୀ ଟିଭିରେ ପ୍ରସାରିତ କାର୍ଯ୍ୟକ୍ରମ ଜି କନେକ୍ଟ ପାଇଁ ଜଣେ ଉପସ୍ଥାପିକା ଭାବରେ ସେ କାର୍ଯ୍ୟ କରିଥିଲେ । ସେ ହିନ୍ଦୀ ଓ ମାଲାୟଲମ ଭାଷାର କଥାଚିତ୍ରରେ ଅଭିନୟ କରିବା ସହିତ କିଛି ଭାରତୀୟ ଓ ପାକିସ୍ତାନୀ ଧରାବାହିକରେ ମଧ୍ୟ ଅଭିନୟ କରିଛନ୍ତି ।
ବାହାର ଲିଙ୍କ୍
ଶ୍ରେଣୀ:ମାଲାୟଲମ କଥାଚିତ୍ର ଅଭିନେତ୍ରୀ ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ ଶ୍ରେଣୀ:ଜୀବିତ ବ୍ୟକ୍ତି ଶ୍ରେଣୀ:ଦୁବାଇର ଲୋକ
ମାନେର୍
ଏକ ଭାରତୀୟ ଅଟେ । ଏହା ବିହାରର ପତ୍ନ ଜିଲ୍ଲାରେ ଅବସ୍ଥିତ ।
ଭୌଗଳିକ ଅବସ୍ଥିତି
୨୫.୬୪୭୩ ଉତ୍ତର ଅକ୍ଷାଂଶ ଓ ୮୪.୮୭୪୨ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୮୩ ଫୁଟ ଉଚ୍ଚତାରେ ରହିଛି ।
ଜନସଂଖ୍ୟା ଓ ସାକ୍ଷରତା
୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସହରର ମୋଟ ଜନସଂଖ୍ୟା ୨୬୯୧୨ ଅଟେ । ସେଥି ମଧ୍ୟରୁ ୫୩.୦୨% ଜଣ ପରୁଷ ହୋଇଥିବା ବେଳେ ୪୬.୯୮% ଜଣ ନାରୀ ଅଟନ୍ତି । ର ସାକ୍ଷରତା ହାର ୫୧.୯୬% ଅଟେ । ଏହା ଜାତୀୟ ହାରଠାରୁ ୧୨.୮୮% ପ୍ରତିଶତ କମ ଅଟେ । ସେଥିରୁ ୩୨.୨୯% ପ୍ରତିଶତ ପୁରୁଷ ଓ ୧୯.୬୬% ନାରୀ ଅଟନ୍ତି । ୧୮.୭୨% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି ।
ଭାଷା
ହିନ୍ଦୀ ର ସରକାରୀ ଭାଷା ଅଟେ ।
ବାହାର ଲିଙ୍କ
ଶ୍ରେଣୀ:ବିହାରର ସହର ଶ୍ରେଣୀ:ବଟ ତିଆରି ଭୌଗଳିକ ପ୍ରସଙ୍ଗ ଶ୍ରେଣୀ:Cleanup done
ତ୍ରିଲୋଚନ ସାହୁ
ତ୍ରିଲୋଚନ ସାହୁ (ଜନ୍ମ: ୮ ଅଗଷ୍ଟ ୧୯୯୦) ଜଣେ ଓଡ଼ିଆ ଲେଖକ ଓ କ୍ଷୁଦ୍ର ଚଳଚ୍ଚିତ୍ର ନିର୍ମାତା । ତାଙ୍କର ପ୍ରଥମ ପୁସ୍ତକ ଶେଷ ସ୍ୱପ୍ନ କେନ୍ଦ୍ର ସାହିତ୍ୟ ଏକାଡେମି, ନୂଆଦିଲ୍ଲୀଦ୍ୱାରା ପ୍ରକାଶ କରାଯାଇଅଛି । ସେ ପାଖାପାଖି ୩୦ଟି ତଥ୍ୟ ଭିତ୍ତିକ ଚଳଚ୍ଚିତ୍ର ଏବଂ କ୍ଷୁଦ୍ର ଚଳଚ୍ଚିତ୍ର ନିର୍ମାଣ କରିଛନ୍ତି ।
ବ୍ୟକ୍ତିଗତ ଜୀବନ
ତ୍ରିଲୋଚନ ୧୯୯୦ ମସିହାର ଅଗଷ୍ଟ ୮ ତାରିଖରେ କେନ୍ଦୁଝର ଜିଲ୍ଲାର ଫକିରପୁର ଗ୍ରାମରେ ଜନ୍ମ ଗ୍ରହଣ କରିଥିଲେ । ଫକିରପୁର ଉଚ୍ଚ ବିଦ୍ୟାଳୟରୁ ମାଟ୍ରିକ ପାସ କରିବା ପରେ ଆନନ୍ଦପୁର ମହାବିଦ୍ୟାଳୟରୁ +୨ ଓ ସ୍ନାତକ ହାସଲ କରିଛନ୍ତି । ପରବର୍ତ୍ତୀ ସମୟରେ ସେ ଉତ୍କଳ ବିଶ୍ୱବିଦ୍ୟାଳୟରୁ ମାଷ୍ଟର ଅଫ ଫାଇନାନ୍ସ ଆଣ୍ଡ କଣ୍ଟ୍ରୋଲ ଓ ଅର୍ଥନୀତିରେ ସ୍ନାତକୋତ୍ତର କରିଛନ୍ତି । ଯୁକ୍ତ ତିନି ଅର୍ଥନୀତି ଅନର୍ସରେ ଉତ୍ତର ଓଡ଼ିଶା ବିଶ୍ୱବିଦ୍ୟାଳୟରୁ ୨୦୧୦ ମସିହାରେ ଟପ୍ପର ହୋଇଥିଲେ । ବର୍ତ୍ତମାନ ସେ ଅର୍ଥନୀତିରେ ଗବେଷଣା କରୁଛନ୍ତି ।
ସାହିତ୍ୟ ସର୍ଜନା
ତାଙ୍କର ପ୍ରଥମ ଲେଖା ୨୩ ଅକ୍ଟୋବର ୨୦୦୬ରେ ପ୍ରଗତିବାଦୀରେ ପ୍ରକାଶ ପାଇଥିଲା । କେନ୍ଦ୍ର ସାହିତ୍ୟ ଏକାଡେମି ତରଫରୁ ୨୦୨୨ ମସିହାରେ ଦାର୍ଜିଲିଂ ରେ ଆୟୋଜିତ ପୂର୍ବାଞ୍ଚଳ ଯୁବ ଲେଖକ ସମ୍ମିଳନୀରେ ସେ ଓଡ଼ିଶାକୁ ପ୍ରତିନିଧିତ୍ୱ କରିଥିଲେ । ଭାରତ ସରକାର ଙ୍କ ସଂସ୍କୃତି ମନ୍ତ୍ରାଳୟ ଏବଂ ଶିକ୍ଷା ମନ୍ତ୍ରାଳୟଦ୍ୱାରା କଲିକତା ରେ ଆୟୋଜିତ ଆନ୍ତର୍ଜାତିକ ସାହିତ୍ୟ ମହୋତ୍ସବରେ ମଧ୍ୟ ସେ ଓଡ଼ିଶାକୁ ପ୍ରତିନିଧିତ୍ୱ କରିଥିଲେ । ସେ ନେକ୍ସଟ ଇଣ୍ଡିଆ ଜର୍ନାଲ ଅଫ ସୋସିଆଲ ସାଇନ୍ସ ନାମକ ଏକ ଇଂରାଜୀ ପତ୍ରିକାର ସମ୍ପାଦକ ଭାବରେ କାର୍ଯ୍ୟ କରୁଛନ୍ତି । ୨୦୧୬ ଓ ୨୦୧୭ ମସିହାରେ ଓଡ଼ିଶା ରିଭ୍ୟୁରେ ତାଙ୍କ ରଚନା ପ୍ରକାଶ ପାଇଥିଲା ।
ଆଧାର
ଶ୍ରେଣୀ:ଓଡ଼ିଆ ଲେଖକ ଶ୍ରେଣୀ:ଓଡ଼ିଶାରେ ଜନ୍ମିତ ବ୍ୟକ୍ତି ଶ୍ରେଣୀ:ଓଡ଼ିଆ ଲୋକ ଶ୍ରେଣୀ:ଜୀବିତ ବ୍ୟକ୍ତି ଶ୍ରେଣୀ:୧୯୯୦ ଜନ୍ମ ଶ୍ରେଣୀ:କେନ୍ଦୁଝର ଜିଲ୍ଲାର ଲୋକ
ଅଶୋକା ଗୁପ୍ତା
ଅଶୋକା ଗୁପ୍ତା (ନଭେମ୍ବର ୧୯୧୨ - ୮ ଜୁଲାଇ ୨୦୦୮) ଜଣେ ଭାରତୀୟ ସ୍ୱାଧୀନତା ସଂଗ୍ରାମୀ ତଥା ସାମାଜିକ କର୍ମୀ ଥିଲେ । ସେ ମହିଳା ସେବା ସମିତିର ପ୍ରତିଷ୍ଠାତା, ଅଖିଳ ଭାରତୀୟ ମହିଳା ସମ୍ମିଳନୀର ସଦସ୍ୟା ତଥା ଇଣ୍ଡିଆନ ସୋସାଇଟି ଫର୍ ସ୍ପୋନ୍‌ସର୍‌ସିପ୍ ଆଣ୍ଡ ଆଡପ୍ସନ୍‌ର ସଭାପତି ଥିଲେ । ସେ ନୋଅଖଲି ନରସଂହାର ସମୟରେ ଉଦ୍ଧାର ଓ ରିଲିଫ୍ ଅପରେସନରେ ସେ ଭାଗ ନେଇଥିଲେ ।
ପ୍ରାରମ୍ଭିକ ଜୀବନ
ଅଶୋକା ୧୯୧୨ ମସିହାର ନଭେମ୍ବର ମାସରେ ଜନ୍ମଗ୍ରହଣ କରିଥିଲେ । ବାପା କିରଣ ଚନ୍ଦ୍ର ସେନ୍ ଏବଂ ମାଆ ଜ୍ୟୋତିର୍ମୟୀ ଦେବୀଙ୍କ ର ୬ଜଣ ସନ୍ତାନଙ୍କ ମଧ୍ୟରୁ ୪ର୍ଥ ସନ୍ତାନ ଭାବରେ ଜନ୍ମ ନେଇଥିଲେ ସେ । ତାଙ୍କୁ ୬ ବର୍ଷ ବୟସ ହୋଇଥିବାବେଳେ ତାଙ୍କ ପିତାଙ୍କର ଦେହାନ୍ତ ହୋଇଥିଲା ଏବଂ ବଡ଼ ସଂଘର୍ଷ ମଧ୍ୟରେ ତାଙ୍କୁ ତାଙ୍କ ମାଆ ପାଳିଥିଲେ । ସେ କଲିକାତାର ସେଣ୍ଟ ମାର୍ଗାରେଟ ସ୍କୁଲରେ ପଢ଼ିଥିଲେ ଏବଂ ମାଟ୍ରିକ୍ ପରୀକ୍ଷାରେ ଝିଅମାନଙ୍କ ମଧ୍ୟରେ ସବୁଠାରୁ ଅଧିକ ନମ୍ବର ରଖିଥିଲେ । ସେ ବେଥୁନ୍ କଲେଜରୁ ଗଣିତ ସମ୍ମାନ ସହ ସ୍ନାତକ କରିଥିଲେ । ୨୦ ବର୍ଷ ବୟସରେ ସେ ଆଇସିଏସ୍ ଅଧିକାରୀ ଶୈବଲ ଗୁପ୍ତାଙ୍କୁ ବିବାହ କରିଥିଲେ ।
ଉଲ୍ଲେନୀୟ କାର୍ଯ୍ୟ
୧୯୨୭ ମସିହାରେ ପ୍ରତିଷ୍ଠା ହୋଇଥିବା ଅଖିଳ ଭାରତୀୟ ମହିଳା ସମ୍ମିଳନୀରେ ସେ ୧୯୩୬ ମସିହାରେ ସଦସ୍ୟ ହୋଇଥିଲେ । ଏହି ସମ୍ମିଳନୀର ଶାଖା ଏବଂ ବିଭିନ୍ନ କଲ୍ୟାଣକାରୀ ସଂସ୍ଥା ପ୍ରତିଷ୍ଠା କରିବାରେ ସେ ସକ୍ରିୟ ଅଂଶଗ୍ରହଣ କରିଥିଲେ । ୧୯୪୩ ମସିହାର ବଙ୍ଗଳା ଦୁର୍ଭିକ୍ଷ ସମୟରେ ସେ ବାଙ୍କୁରାରେ ରିଲିଫ ବାଣ୍ଟିବା ଅଭିଯାନରେ ଭାଗ ନେଇଥିଲେ । ୧୯୪୫ ମସିହାରେ ସେ ତାଙ୍କ ସ୍ୱାମୀଙ୍କ ସହିତ ଚିଟାଗଙ୍ଗ ଚାଲିଯାଇଥିଲେ । ୧୯୪୬ ମସିହାରେ ନୋଅଖଲି ନରସଂହାର ସମୟରେ ସେ ଉଦ୍ଧାର ଓ ରିଲିଫ କାର୍ଯ୍ୟ ପାଇଁ ଅଖିଳ ଭାରତୀୟ ମହିଳା ସମ୍ମିଳନୀର ଚିଟାଗଙ୍ଗ ଶାଖାର ରିଲିଫ୍ କର୍ମଚାରୀଙ୍କ ନେତୃତ୍ୱ ନେଇଥିଲେ । ଭାରତ ସ୍ୱାଧୀନତା ହେବା ପରେ ଯେତେବେଳେ ଦେଶ ବିଭାଜନ ହୋଇଥିଲା, ସେ ତାଙ୍କ ସ୍ୱାମୀଙ୍କ ସହ କଲିକତା ଫେରି ଆସିଥିଲେ ।
ଦେଶ ବିଭାଜନ ପରେ ସେ ଶରଣାର୍ଥୀମାନଙ୍କର ପୁନର୍ବାସ, ଶିଶୁ ସାକ୍ଷରତା ଏବଂ ଗ୍ରାମୀଣ ମହିଳା ତଥା ଆଦିବାସୀମାନଙ୍କ ଉନ୍ନତିରେ କାର୍ଯ୍ୟ କରିଥିଲେ । ୧୯୫୫ ମସିହାରୁ ୧୯୫୯ ପର୍ଯ୍ୟନ୍ତ ସେ ପଶ୍ଚିମବଙ୍ଗ ରାଜ୍ୟ ସାମାଜିକ କଲ୍ୟାଣ ପରାମର୍ଶଦାତା ବୋର୍ଡ଼ର ଅଧକ୍ଷା ଭାବରେ କାର୍ଯ୍ୟ କରିଥିଲେ । ୧୯୫୯ ମସିହାରେ ସେ ବିଧାନ ଚନ୍ଦ୍ର ରୟ ଏବଂ ଦୁର୍ଗାବାଇ ଦେଶମୁଖଙ୍କ ପରାମର୍ଶରେ କେନ୍ଦ୍ରୀୟ ସାମାଜିକ କଲ୍ୟାଣ ବୋର୍ଡ଼ର ସଦସ୍ୟ ହୋଇଥିଲେ । ୧୯୬୪ ମସିହାରେ, ସେ ବଙ୍ଗୀୟ ହିନ୍ଦୁ ଶରଣାର୍ଥୀମାନଙ୍କ ପାଇଁ ମାନା ଏବଂ ଦଣ୍ଡକାରଣ୍ୟର ବିଭିନ୍ନ ଶିବିରରେ ରିଲିଫ ଯୋଗାଇବା କାର୍ଯ୍ୟରେ ଭାଗ ନେଇଥିଲେ ।
ସମ୍ମାନ
ମହିଳା ଏବଂ ଶିଶୁମାନଙ୍କ ପାଇଁ ତାଙ୍କର ଉଲ୍ଲେଖନୀୟ କାର୍ଯ୍ୟ ପାଇଁ ୨୦୦୭ ମସିହାରେ ତାଙ୍କୁ ସମ୍ମାନଜନକ ଡି.ଲିଟ୍ ସମ୍ମାନ ପ୍ରଦାନ କରାଯାଇଥିଲା । ସେହି ବର୍ଷ ତାଙ୍କୁ ଜମନାଲାଲ ବଜାଜ ପୁରସ୍କାର ମଧ୍ୟ ପ୍ରଦାନ କରାଯାଇଥିଲା ।
ଆଧାର
ଶ୍ରେଣୀ:୧୯୧୨ ଜନ୍ମ ଶ୍ରେଣୀ:୨୦୦୮ ମୃତ୍ୟୁ ଶ୍ରେଣୀ:ଭାରତୀୟ ନାରୀବାଦୀ ଶ୍ରେଣୀ:ଭାରତର ସ୍ୱାଧୀନତା ସଂଗ୍ରାମୀ
ଅନିରୁଦ୍ଧ
ଉଷା ସହ ପରିଣୟ
ବାଣାସୁର ରାକ୍ଷସ ଭଗବାନ ଶିବଙ୍କର ଜଣେ ମହାନ ଭକ୍ତ ଥିଲେ । ଭଗବାନ ଶିବଙ୍କ କୃପାରୁ ପାଇଥିବା ତାଙ୍କର ଶାରୀରିକ ଶକ୍ତିଦ୍ୱାରା ଅନ୍ଧ ହୋଇ ସେ ଗର୍ବୀ ତଥା ଅହଂକାରୀ ହୋଇଯାଇଥିଲା । ବାଣାସୁରର ଉଷା ନାମରେ ଏକ କନ୍ୟା ଥିଲା । ଥରେ ସେ ଏକ ସ୍ୱପ୍ନ ଦେଖିଲେ ଯେଉଁଥିରେ ଅନିରୁଦ୍ଧ ତାଙ୍କ ସହିତ ପ୍ରେମ କରୁଥିଲେ । ସେ ସ୍ୱପ୍ନରେ ବହୁତ ବିବ୍ରତ ହୋଇଥିଲେ । କିଛି ଦିନ ପରେ ଉଷାଙ୍କ ସଖୀ ଚିତ୍ରାଲେଖାଙ୍କ ସାହାଯ୍ୟରେ ଅନିରୁଦ୍ଧ ତାଙ୍କ ପ୍ରାସାଦ ଭିତରକୁ ପଶିଗଲେ । ସେ ସେଠାରେ ରହି ଦୀର୍ଘ ସମୟ ଧରି ଉଷାଙ୍କ ସହିତ ଉପଭୋଗ କଲେ । କିନ୍ତୁ ଅନିରୁଦ୍ଧଙ୍କ ଏହି ଗୁପ୍ତ କାରନାମା ବାଣାସୁର ଆଖିରୁ ଲୁଚି ରହିପାରିଲା ନାହିଁ । ତେଣୁ ସେ ଅନିରୁଦ୍ଧଙ୍କୁ କାରାଗାରରେ ରଖିଲେ । ତେଣେ ଦ୍ୱାରକାରେ ସମସ୍ତେ ଅନିରୁଦ୍ଧଙ୍କ ଦୀର୍ଘ ଅନୁପସ୍ଥିତିକୁ ନେଇ ଚିନ୍ତିତ ଥିଲେ ।
ନାରଦ ମୁନି ଅନିରୁଦ୍ଧଙ୍କ ବନ୍ଦୀ ଖବର କୃଷ୍ନଙ୍କ ପାଖରେ ପହଞ୍ଚାଇଥିଲେ । ଏହି ଖବର ଶୁଣି ଭଗବାନ କୃଷ୍ଣ ବାଣାସୁର ଉପରେ ଆକ୍ରମଣ କରିଥିଲେ । ଭଗବାନ କୃଷ୍ଣ ନାଣାସୁରର ସମସ୍ତ ବାହୁ କାଟି ଦେଇଥିଲେ । ତେବେ ଭକ୍ତକୁ ସାହାଯ୍ୟ କରିବାପାଇକ୍ଷ୍ଭ ଆସିଥିବା ଭଗବାନ ଶିବଙ୍କ ଅନୁରୋଧ କ୍ରମେ ସେ ତାଙ୍କର ଚାରିଟି ବାହୁକୁ ଅକ୍ଷୁର୍ଣ୍ଣ ରଖିଥିଲେ । ବାଣାସୁର ଭଗବାନ କୃଷ୍ଣଙ୍କ ଆଗରେ ମୁଣ୍ଡ ନୁଆଁଇ ଅନିରୁଦ୍ଧ ଏବଂ ଉଷାଙ୍କୁ ସମ୍ମାନର ସହିତ ତାଙ୍କ ନିକଟକୁ ଆଣିଲେ । ସେମାନଙ୍କ ସହ ଭଗବାନ କୃଷ୍ଣ ଦ୍ୱାରକାକୁ ଫେରିଥିଲେ ଯେଉଁଠାରେ ଉଷା ଏବଂ ଅନିରୁଦ୍ଧଙ୍କ ଆନୁଷ୍ଠାନିକ ବିବାହ ହୋଇଥିଲା ।
ଆଧାର
ଶ୍ରେଣୀ:ମହାଭାରତର ଚରିତ୍ର
କେରଳ
କେରଳ (ମାଲାୟଲମ: കേരളം, केरळम्) ଭାରତର ଦକ୍ଷିଣ ପ୍ରାନ୍ତରେ ଅବସ୍ଥିତ । ଏହାର ରାଜଧାନୀ ତିରୁବନନ୍ତପୁରମ୍ (ଥିରୁଅନନ୍ତପୁରମ) । ମଲାୟଲମ୍ (മലയാളം, मलयाळम्) ଏହି ରାଜ୍ୟର ମୁଖ୍ୟ ଭାଷା  । ଏହା ୧୯୫୬ ମସିହା ନଭେମ୍ବର ୧ ତାରିଖ ଦିନ ରାଜ୍ୟର ମନ୍ୟତା ପ୍ରାପ୍ତ କଲା । ଏଠାରେ ହିନ୍ଦୁ ଓ ମୁସଲମାନମାନଙ୍କ ବ୍ୟତୀତ ଖ୍ରୀଷ୍ଟିଆନମାନେ ମଧ୍ୟ ବହୁଳ ସଙ୍ଖ୍ୟାରେ ବସବାସ କରନ୍ତି । ଭାରତର ଦକ୍ଷଣ - ପଶ୍ଚିମ ସୀମାରେ ଆରବ ସାଗର ଓ ସହାଦ୍ରି ପର୍ବତ ଶୃଙ୍ଖଳାମାନଙ୍କ ମଧ୍ୟରେ ଏକ ଚିତାକର୍ଶକ ଭୂଭାଗ ଅବସ୍ଥିତ ଯାହାକୁ କେରଳ କୁହାଯାଏ ।
ଅଧିକ ତଥ୍ୟ
ଶ୍ରେଣୀ:କେରଳ ଶ୍ରେଣୀ:ଭାରତର ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳ
ପ୍ରଭାତ ପଟ୍ଟନାୟକ
ବାଲ୍ୟଜୀବନ ଓ ଶିକ୍ଷା
ପ୍ରଭାତ, ୧୯୪୫ ମସିହାରେ ଜଟଣୀରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ପ୍ରାଣନାଥ ଓ ମାତାଙ୍କ ନାମ ମଞ୍ଜରୀ ଥିଲା । ଦିଲ୍ଲୀର ସେଣ୍ଟ ଷ୍ଟିଫେନ୍ସ କଲେଜରୁ ସେ ଅର୍ଥନୀତିରେ ସ୍ନାତକ ଓ ଦିଲ୍ଲୀ ସ୍କୁଲ ଅଫ ଇକୋନୋମିକ୍ସରୁ ସ୍ନାତକତ୍ତୋର ଡିଗ୍ରୀ ହାସଲ କରିଥିଲେ । ସ୍ନାତକତ୍ତୋର ଶ୍ରେଣୀରେ ସେ ମାଇକେଲ କଲେକି, ଜନ କେନ୍ସ ଓ ରଏ ହାରୋର୍ଡ଼ ଆଦି ଅର୍ଥନୀତିଜ୍ଞମାନଙ୍କୁ ପଢ଼ିଥିଲେ । ଅମର୍ତ୍ୟ ସେନ, ସୁଖୋମୟ ଚକ୍ରବର୍ତ୍ତୀ ଓ କେ ଏନ ରାଜ ଆଦି ଅର୍ଥନୀତିଜ୍ଞମାନଙ୍କ ସଂସ୍ପର୍ଶରେ ଆସିଥିଲେ ଓ ସେମାନଙ୍କଦ୍ୱାରା ଗଭିର ଭାବରେ ପ୍ରଭାବିତ ହୋଇଥିଲେ ।
କର୍ମଜୀବନ
୧୯୬୬ ମସିହାରେ ସେ ରୋଡ଼ସ ବୃତ୍ତିଲାଭ କରି, ଅକ୍ସଫୋର୍ଡ଼ ବିଶ୍ୱବିଦ୍ୟାଳୟରେ ପଢିବାର ସୁଯୋଗ ପାଇଥିଲେ । ୧୯୬୯ ମସିହାରେ ସେ କେମ୍ବ୍ରିଜ ବିଶ୍ୱବିଦ୍ୟାଳୟରେ ଜଣେ ଅଧ୍ୟାପକଭାବରେ ଯୋଗଦେଲେ । ୧୯୭୪ମସିହାରେ ସେ ଭାରତକୁ ଫେରି, ସେ ଜବାହରଲାଲ ବିଶ୍ୱବିଦ୍ୟାଳୟ ଦିଲ୍ଲୀର "ଆର୍ଥିକ ଅଧ୍ୟୟନ ଓ ଯୋଜନା କେନ୍ଦ୍ର"ରେ ଅଧ୍ୟାପନା ଆରମ୍ଭ କରିଥିଲେ । ୨୦୦୬ମସିହାରେ ସେ ଏହି ଅନୁଷ୍ଠାନରୁ ସେବାନିବୃତ ହୋଇଥିଲେ । ସେବାନିବୃତି ପରେ, ସେ ୨୦୦୬ରୁ ୨୦୦୧ ପର୍ଯ୍ୟନ୍ତ କେରଳ ପ୍ଲାନିଙ୍ଗ ବୋର୍ଡ଼ର ଉପାଧ୍ୟକ୍ଷ ଭାବରେ କାର୍ଯ୍ୟ କରିଥିଲେ । ତାଙ୍କ ରିସର୍ଚ୍ଚ ମୁଖ୍ୟତଃ ମାକ୍ରୋଇକୋନୋମିକ୍ସ ଓ ରାଜନୈତିକ ଅର୍ଥବ୍ୟବସ୍ଥା ଉପରେ ପର୍ଯ୍ୟବସିତ ଥିଲା ।
ରଚିତ ପୁସ୍ତକ
ପ୍ରଭାତ ପଟ୍ଟନାୟକ ଲେଖିଥିବା ପୁସ୍ତକଗୁଡ଼ିକ :
ଦିଲ୍ଲୀରୁ ପ୍ରକାଶିତ Social Scientist(୧୯୭୨-୨୦୧୫) ନାମକ ପତ୍ରିକାକୁ ସେ ସମ୍ପାଦନା କରୁଥିଲେ ।
ଆଧାର
ଶ୍ରେଣୀ:୧୯୪୫ ଜନ୍ମ ଶ୍ରେଣୀ:ଜୀବିତ ବ୍ୟକ୍ତି ଶ୍ରେଣୀ:ଖୋର୍ଦ୍ଧା ଜିଲ୍ଲାର ଲୋକ ଶ୍ରେଣୀ:ଉତ୍କଳ ରତ୍ନ ସମ୍ମାନିତ
୧୨୪୫
୧୨୪୫ ଗ୍ରେଗୋରି ପାଞ୍ଜି ଅନୁସାରେ ଏକ ସାଧାରଣ ବର୍ଷ ଅଟେ |
ଆଧାର
ଶ୍ରେଣୀ:୧୨୪୫ ଶ୍ରେଣୀ:ବଟ ତିଆରି ବର୍ଷ ଲେଖା
ମରିସସ
ମରିସସ  ଆଫ୍ରିକାରେ ଥିବା ଏକ ଦେଶ।
ଭାଷା
ଶ୍ରେଣୀ:ଦେଶ ଶ୍ରେଣୀ:ଆଫ୍ରିକା
ରାଉତରାପୁର
ରାଉତରାପୁର କଟକ ସଦର ତହସିଲ ଅନ୍ନଗତ  ୪୨ ମୌଜା ଦ୍ୱୀପାଞ୍ଚଳର କାଠଯୋଡି ନଦୀର ତଟରେ  ଅବସ୍ଥିତ । ଏହା କଟକ ସହରଠାରୁ ମାତ୍ର ୮ କିଲୋମିଚର ଦୁର, କଟକ ଜିଲ୍ଲାର ସଦର ମହକୁମା ଏବଂ କଟକ ସଦର ବ୍ଲକଠାରୁ ଯଥାକ୍ରମେ ୧୫ ଏବଂ ୧୨ କିଲୋମିଟର ଦୁରତା ଅବଲମ୍ବନ କରେ ।  ଏହାର ଡାକ ଠିକଣା ଅଟେ, ଗ୍ରାମ - ରାଉତରାପୁର, ପୋ - କଳପଡା, ଥାନା - କଟକ ସଦର, ଜିଲ୍ଲା - କଟକ, ପିନ୍ - ୭୫୪୧୧୨ା  ଗ୍ରାମଟିର ମୋଟ ଜନସଂଖ୍ୟା ୧୮୩୨ (୨୦୧୧   ଜନଗଣନା ଅନୁସାରେ)  ଏବଂ ଘର ସଂଖ୍ୟା ୩୭୯ । ‍‌ଏହି ଗ୍ରାମରେ ଅନେକ ପ୍ରସିଦ୍ଧ ବ୍ୟକ୍ତି ଜନ୍ମଲାଭ କରି ଅନେକ ପ୍ରତିଷ୍ଠା ଲାଭ କରିଅଛନ୍ତି ା ତନ୍ମଧ୍ୟରୁ ବିଶିଷ୍ଟ ଓଡ଼ିଆ ଗୟକ ସିକନ୍ଦର ଆଲମ ଅନ୍ୟତମ ।
୧୨୪୬
୧୨୪୬ ଗ୍ରେଗୋରି ପାଞ୍ଜି ଅନୁସାରେ ଏକ ସାଧାରଣ ବର୍ଷ ଅଟେ |
ଆଧାର
ଶ୍ରେଣୀ:୧୨୪୬ ଶ୍ରେଣୀ:ବଟ ତିଆରି ବର୍ଷ ଲେଖା
ଲୋକ୍ୱେଟ୍
ଲୋକ୍ୱେଟ୍ (ବୈଜ୍ଞାନିକ ନାମ ଏରିଓବୋଟ୍ରିଆ ଜାପାନିକା) ଏକ ଚିର ସବୁଜ ଉଦ୍ଭିଦ । ଏହା ଏହାର କମଳା ରଙ୍ଗର ଫଳ  ପାଇଁ ବ୍ୟବସାୟିକ ଭାବରେ ଖ୍ୟାତ । ଏହାର  ପତ୍ର ଚାହା ଭାବରେ ବ୍ୟବହୃତ ହୁଏ ଯାହାକି ଜାପାନରେ "ବିୱା ଚା" ଭାବରେ ଜଣାଶୁଣା । ଏହା ଏକ ଅଳଙ୍କାରିକ ଉଦ୍ଭିଦ ଭାବରେ ମଧ୍ୟ ଚାଷ କରାଯାଏ ।
ଏହା ରୋଜାସି ଉଦ୍ଭିଦ ପରିବାରରେ ସଦସ୍ୟ । ଦକ୍ଷିଣ-ମଧ୍ୟ ଚାଇନାର ଶୀତଳ ପାହାଡ଼ିଆ ଅଞ୍ଚଳରୁ ଏହାର ଉତ୍ପତ୍ତି ହୋଇଛି । ଜାପାନରେ ଲୋକ୍ୱେଟ୍ ୧୦୦୦ ବର୍ଷରୁ ଅଧିକ ସମୟ ଧରି ଚାଷ କରହେଉଛି । ବିଶ୍ୱରେ ଅନ୍ୟାନ୍ୟ ଉପକ୍ରାନ୍ତୀୟ ଜଳବାୟୁ ଓ ମୃଦୁ ତାପମାତ୍ରା ଜଳବାୟୁ ବିଶିଷ୍ଠ ଅଞ୍ଚଳରେ ଏହାକୁ ଚାଷ କରଯାଉଛି ।
ନାମର ଉତ୍ପତ୍ତି
ଲୋକ୍ୱେଟର ନାଁ ଚାଇନିଜ୍ ଭାଷାର ଶବ୍ଦ 'ଲୋଉ ଗ୍ୱାଟ୍'ରୁ ଉତ୍ପନ୍ନ ଯାହାର ଅର୍ଥ "କଳା କମଳା"।
ଉତ୍ପତ୍ତି
ଏହି ଉଦ୍ଭିଦ ମୂଳତଃ ଚୀନରୁ ଆସିଛି, ଯେଉଁଠାରେ ଏହାର ସମ୍ପର୍କିୟ ପ୍ରଜାତିଗୁଡିକ ଜଙ୍ଗଲରେ ଦେଖିବାକୁ ମିଳେ । ସେଠାରେ ଏହାକୁ ଏକ ହଜାର ବର୍ଷରୁ ଅଧିକ ସମୟ ଧରି ଚାଷ କରାଯାଇଆସୁଛି | ଜର୍ଜିଆ, ଆର୍ମେନିଆ, ଆଫଗାନିସ୍ତାନ, ଅଷ୍ଟ୍ରେଲିଆ, ଆଜେରବାଇଜାନ, ବରମୁଡା, ଚିଲି, କେନିଆ, ଭାରତ, ଇରାନ, ଇରାକ, ଦକ୍ଷିଣ ଆଫ୍ରିକା, ସମଗ୍ର ଭୂମଧ୍ୟସାଗରୀୟ ଅଞ୍ଚଳ, ପାକିସ୍ଥାନ, ନ୍ୟୁଜିଲ୍ୟାଣ୍ଡ, ରେୟୁନିଅନ, ଟୋଙ୍ଗା, ମଧ୍ୟ ଆମେରିକା, ମେକ୍ସିକୋ, ଦକ୍ଷିଣ ଆମେରିକା ଏବଂ ଯୁକ୍ତରାଷ୍ଟ୍ରର ଉଷ୍ମ ଅଞ୍ଚଳରେ (ହାୱାଇ, କାଲିଫର୍ଣ୍ଣିଆ, ଟେକ୍ସାସ୍, ଲୁଧିଆନା, ମିସିସିପି, ଆଲାବାମା, ଫ୍ଲୋରିଡା, ଜର୍ଜିଆ ଏବଂ ଦକ୍ଷିଣ କାରୋଲିନା)ଏହାକୁ ଚାଷ କରଯାଉଛି ।
ବର୍ଣ୍ଣନା
ଏହା ଏକ ଚିର ସବୁଜ ଗଛ । ଏହା ୫-୧୦ ମିଟର (୧୬–୩୩ ଫୁଟ) ପର୍ଯ୍ୟନ୍ତ ବଢିପାରେ, କିନ୍ତୁ ପ୍ରାୟତଃ ପ୍ରାୟ ୩–୪ ମିଟର (୧୦–୧୩ ଫୁଟ) ଉଚ୍ଚ ହୋଇଥାଏ । ତାପମାତ୍ରା ଉପରେ ନିର୍ଭର କରି ବସନ୍ତରୁ ଗ୍ରୀଷ୍ମ ସମୟରେ ଏହାର ଫଳ ପାଚିବା ଆରମ୍ଭ କରେ | ପତ୍ରଗୁଡ଼ିକ ସରଳ, ୧୦-୨୫ ସେଣ୍ଟିମିଟର (୪-୧୦ ଇଞ୍ଚ) ଲମ୍ବା, ଗାଢ ସବୁଜ ରଙ୍ଗର ହୋଇଥାଏ । ଲୋକ୍ୱେଟ୍ ଗଛରେ ଫୁଲ, ଶରତ କିମ୍ବା ଶୀତ ଋତୁର ପ୍ରାରମ୍ଭରେ ଫୁଟିଥାଏ । ଫଳଗୁଡ଼ିକ ବସନ୍ତର ଆରମ୍ଭରୁ ଗ୍ରୀଷ୍ମ ପ୍ରାରମ୍ଭ ପର୍ଯ୍ୟନ୍ତ ଯେ କୌଣସି ସମୟରେ ପାଚିଥାଏ | ଫୁଲଗୁଡିକ ୨ ସେମି (୧ ଇଞ୍ଚ) ବ୍ୟାସ ବିଶିଷ୍ଠ । ଫୁଲର ରଙ୍ଗ ଧଳା ଓ ଏଥିରେ ପାଞ୍ଚଟି ପାଖୁଡ ଥାଏ । ଗୋଟିଏ ପେନ୍ଥାରେ ତିନିରୁ ଦଶଟି ଫୁଲ ରହିଥାଏ | ଫୁଲଗୁଡ଼ିକରେ ଏକ ମଧୁର ସୁଗନ୍ଧ ଯୁକ୍ତ ଅଛି ଯାହା ଦୂରରୁ ଗନ୍ଧ ହୋଇପାରେ | ଏହାର ଫଳଗୁଡ଼ିକ, ଅଣ୍ଡାକାର, ଗୋଲାକାର କିମ୍ବା ନାସପାତି ଆକୃତିର ହୋଇଥାଏ । ଫଳର ଆକାର ୩-୫ ସେଣ୍ଟିମିଟର (୧-୨ ଇଞ୍ଚ) ଲମ୍ବା । ଫଳର ଚୋପା ଚିକ୍କଣ ଏବଂ ହଳଦିଆ କିମ୍ବା କମଳା, ବେଳେବେଳେ ଲାଲ ରଙ୍ଗର ହୋଇଥାଏ । କିସମ ଉପରେ ନିଭର୍ର କରି ଫଳର ମାଂସ ଧଳା, ହଳଦିଆ କିମ୍ବା କମଳା ରଙ୍ଗର ଏବଂ ମିଠାରୁ ସାମାନ୍ୟ ଖଟା ସ୍ୱାଦର ହୋଇଥାଏ ।
ଚାଷ
ଜାପାନ ହେଉଛି ଲକ୍ୱାଟର ଅଗ୍ରଣୀ ଉତ୍ପାଦକ ଦେଶ । ଇସ୍ରାଏଲ ଏବଂ ବ୍ରାଜିଲ ଲୋକ୍ୱେଟ୍ ଉତ୍ପାଦନରେ ଦ୍ୱିତୀୟ ଓ ତୃତୀୟ ସ୍ଥାନରେ ଅଛନ୍ତି।
ଆଧାର
ଶ୍ରେଣୀ:ଉଦ୍ଭିଦ ଜଗତ
ପରଟା
ପରଟା (ଉର୍ଦ୍ଦୁ: پراٹھا, ତାମିଲ: பராட்டா) ଭାରତୀୟ ରୁଟିର ବିଶିଷ୍ଟ ରୂପ ଅଟେ । ଏହା ଉତ୍ତର ଭାରତରେ ଯେତେ ଲୋକପ୍ରିୟ, ପାଖାପାଖି ଦକ୍ଷିଣ ଭାରତରେ ମଧ୍ୟ ସେତିକି ଲୋକପ୍ରିୟ ଅଟେ । ବାସ ଫରକ ଏତିକି ଯେ, ଉତ୍ତର ଭାରତରେ ଅଟାରେ ପରଟା ପ୍ରସ୍ତୁତ କରିଥାନ୍ତି ଏବଂ ଦକ୍ଷିଣରେ ମଇଦାରେ ପରଟା ପ୍ରସ୍ତୁତ କରିଥାନ୍ତି । ପ୍ରତିଦିନ ଉତ୍ତରୀ ଭାରତୀୟ ମହାଦ୍ୱୀପରେ ଲୋକମାନେ ସକାଳ ଭୋଜନରେ ପରଟା ହିଁ ଖାଇଥାନ୍ତି । ଉତ୍ତରରୁ ଦକ୍ଷିଣ ଏବଂ ପୂର୍ବରୁ ପଶ୍ଚିମ ପର୍ଯ୍ୟନ୍ତ ଏହାକୁ ଲୋକପ୍ରିୟ ଖାଦ୍ୟରୂପେ ବ୍ୟବହାର କରାଯାଇଥାଏ। ସ୍ୱାସ୍ଥ୍ୟ ଦୃଷ୍ଟିକୋଣରୁ ଏହା ଟିକେ ତୈଳ ଯୁକ୍ତ ଥିବା କାରଣରୁ ସୀମିତ ମାତ୍ରାରେ ଉପଭୋଗ କରାଯାଇ ପାରେ ।
ଭାରତ ଏବଂ ବିଦେଶରେ ଏହି ଖାଦ୍ୟ ବହୁ ପ୍ରଚଳିତ । ଦକ୍ଷିଣ ଭାରତରେ କେରଳ ପରଟା ପ୍ରସିଦ୍ଧ ଅଟେ । ଏହାକୁ ସେଠାରେ ପ୍ରୋଟ୍ଟା କୁହାଯାଏ । ଏଥିରେ ଅତ୍ୟଧିକ ଚିକ୍କଣ ସହିତ ବହୁତ ପତ୍ର ରହିଥାଏ । ପରଟାକୁ ଭାରତୀୟ ଲୋକ ମାଲେସିଆ ଏବଂ ମାରିଶସ ପର୍ଯ୍ୟନ୍ତ ନେଇଯାଇଥିଲେ, ଯେଉଁଠାରେ ଏହାକୁ ଫରାଟା ଏବଂ ସିଙ୍ଗାପୁରରେ ରୁଟି କନାଈ କିମ୍ବା ରୁଟି ପ୍ରାଟା କୁହାଯାଏ । ମିଆଁମାରରେ ଏହାକୁ ପଲାତା କୁହାଯାଇଥାଏ ।
ହିନ୍ଦୁସ୍ତାନୀ ରୋଷେଇ ଘରେ ବହୁ ପ୍ରକାର ପରଟା ପ୍ରସ୍ତୁତ ହୋଇଥାଏ । ସବୁଠାରୁ ସହଜ ସାଧା ପରଟା ହୋଇଥାଏ । ସାଧା ପରଟା ମଧ୍ୟ ବହୁପ୍ରକାର ହୋଇଥାଏ, ଯେପରି ଗୋଲ ପରଟା, ତ୍ରିକୋଣ ପରଟା, ଚତୁର୍ଭୁଜ ପରଟା । ଏଥିରୁ ସର୍ବାଧିକ ଲୋକପ୍ରିୟ ଆଳୁ ପରଟା ଅଟେ । ବହୁ ଗୃହିଣୀ ବର୍ଷସାରା ମୌସମୀ ପରିବା ଏବଂ ଅନ୍ୟ ପଦାର୍ଥର ପରିବାରେ ଭରବା ପରଟା ତିଆରି କରିଥାନ୍ତି । ରୋଷେଇର ପ୍ରୟୋଗ ଧର୍ମିତାରେ ପରଟାର ବିବିଧତା ଲଗାତାର ବଢ଼ିବାରେ ଲାଗିଛି । ଏହିରୂପେ ପରଟାର ମୁଖ୍ୟ ପ୍ରକାର ଅଟେ :-
ଦିଲ୍ଲୀର ଚାନ୍ଦିନୀ ଚୌକ କ୍ଷେତ୍ରରେ ମୁଗଲ କାଳରୁ ଆଜାଦି ପ୍ରାପ୍ତ ନାନାବାଇର ଏକ ବଜାର ଏବେ ପରଟା ଗଳି ନାମରେ ନାମରେ ପ୍ରଚଳିତ । ଏଠାରେ ବହୁ ପ୍ରକାର ପରଟା ଆଜି ପର୍ଯ୍ୟନ୍ତ ମିଳିଥାଏ । ମହାରାଷ୍ଟ୍ରରେ ଭରବା ପରଟାର ଏକ ଅନ୍ତରଣ ହେଉଛି ପୁରନ ପୋଲି । ଏହା ମିଠା ହୋଇଥାଏ ।
ବାହାର ଆଧାର
ଶ୍ରେଣୀ:ଦକ୍ଷିଣ ଏସୀୟ ଖାଦ୍ୟ
ପର୍ଶୁରାମ (ଓଡ଼ିଆ କଥାଚିତ୍ର)
ପର୍ଶୁରାମ, ୨୦୧୨ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସୀତାରମ ଅଗ୍ର‌ୱାଲ । ରଣଜିତ ପଟ୍ଟନାୟକ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ସୁଶାନ୍ତ ମଣି ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ସମ୍ପାଦନା କରିଥିଲେ । ସୁଧାଂଶୁ ମୋହ‌ନ ସାହୁ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ।
ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅରିନ୍ଦମ ରାୟ ଏବଂ ବର୍ଷା ପ୍ରିୟଦର୍ଶିନୀ । ସିଦ୍ଧାନ୍ତ ମହାପାତ୍ର, ପ୍ରଦ୍ୟୁମ୍ନ ଲେଙ୍କା, ହରିହର ମହାପାତ୍ର, ଅଙ୍କିତା ଭୌମିକ, ଅଜିତ ଦାସ, ସରୋଜ ଦାସ, ମାନସ ମିଶ୍ର, ସାତ୍ୱକୀ ମିଶ୍ର, ବିଜୟ ମହାନ୍ତି, ପିଣ୍ଟୁ ନନ୍ଦ, ପୃଥିରାଜ ନାୟକ, ପିଙ୍କି ପ୍ରଧାନ, ପ୍ରିତୀରାଜ ସତପଥୀ ଆଦି କଲାକାରମାନେ ଏହିକଥାଚିତ୍ରଟିରେ ଅଭିନୟ କରିଥିଲେ ।
ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ମନ୍ମଥ ମିଶ୍ର । ଶ୍ରୀକାନ୍ତ ଗୌତମ ଏହି କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ ।
ସୟଦ କିରମାନୀ
ସୟଦ ମୁଜତବା ହୁସେନ କିରମାନୀ  29 ,ଡିସେମ୍ବର, 1949ରେ ମାଦ୍ରାସ ସହରରେ ଜନ୍ମଗ୍ରହଣ କରିଥିବା ଜଣେ ଭାରତୀୟ ୱିକେଟ କିପର ।
ଅନ୍ତର୍ଜାତିକ ପ୍ରଦର୍ଶନ
ନିଉ ଜିଲାଣ୍ଡ ଭାରତ ଆସି ସିରିଜ ଖେଳିବା ବେଳକୁ ସେ ଉଭୟ ବ୍ୟାଟିଂ ଓ ୱିକେଟ କିପିଙ୍ଗରେ ଖୁବ ଚମତ୍କାର ପ୍ରଦର୍ଶନ ଦେଇଥିଲେ । ସେ ସେହି ସିରିଜରେ ୩୦୫ ରନ ୬୫.୩୩ ହାରରେ କରିଥିଲେ ।
ପୁଣି ପାକିସ୍ତାନ ଓ ୱେଷ୍ଟ ଇଣ୍ଡିଜ ସହ ଭଲ ନ ଖେଳିବା କାରଣରୁ ୧୯୭୮/୯ରେ ତାଙ୍କ ସ୍ଥାନରେ ଭାରତ ରେଡିଙ୍କୁ ନିଆଯାଇଥିଲା । ୧୯୭୯ ବିଶ୍ୱ କପ ସେ ଖେଳି ପାରି ନ ଥିଲେ । କେରି ପାକରଙ୍କ ବିଦ୍ରୋହୀ ସିରିଜ ପାଇଁ ସେ ଆଗ୍ରହୀ ଥିବା କଥା ପ୍ରଚାରିତ ହେବାରୁ ସେ ଦଳରୁ ବାଦ ପଡିଥିବା ଚର୍ଚ୍ଚା ହେଇଥିଲା ।
୧୯୮୩ ବିଶ୍ୱ କପ
କପିଲ ଦେବଙ୍କ ନେତୃତ୍ୱରେ ଭାରତ ସାରା ପୃଥିବୀକୁ ଚମକାଇ ଦେଇ ୧୯୮୩ରେ ବିଶ୍ୱ କପ ଜିତିବା ଭଳି ଅବିଶ୍ୱାସନୀୟ ପ୍ରଦର୍ଶନ ଦେଇଥିଲା । ସେହି ବିଶ୍ୱ କପରେ ସୟଦ କିରିମାନୀ ଚମତ୍କାର ପ୍ରଦର୍ଶନ ଦେଇ ଶ୍ରେଷ୍ଠ ୱିକେଟ କିପରର ପୁରସ୍କାର ହାସଲ କରିଥିଲେ । ବିଶ୍ୱ କପରେ ଜିମ୍ବାବ୍ୱେ ବିରୁଦ୍ଧରେ ସେ କପିଲା ଦେବଙ୍କ ସହ ନବମ ୱିକେଟ ଭାଗୀଦାରରେ ୧୨୬ ରଣ ଯୋଗ କରିବାଦ୍ୱାରା ଭାରତ ବିପଦଜନକ ଅବସ୍ଥାରୁ ମୁକୁଳି ମେଚ ଜିତି ପାରିଥିଲା । ସେଥିରେ କିରିମାନୀ ମାତ୍ର ୨୬ ରଣ କରିଥିଲେ ଭି, ଗୋଟିଏ ପାର୍ଶ୍ୱ ସମ୍ଭାଳି ଥିବାରୁ କପିଲ ଦେବ ୧୭୫ ରଣର ରେକର୍ଡ ସ୍କୋର କରି ପାରିଥିଲେ । ତାହା ପରେ ୱେଷ୍ଟ ଇଣ୍ଡିଜ ସହ ସିରିଜରେ ସେ ସୁନୀଲ ଗାଭାସ୍କରଙ୍କ ସହ ନବମ ୱିକେଟ ଭାଗୀଦାରୀରେ ଅବିଜିତ ୧୪୩  କରି ରେକର୍ଡ କରିଥିଲେ ।
୧୯୮୪-୧୯୮୬ର ପ୍ରଦର୍ଶନ
୧୯୮୪ରେ ମୁମ୍ବାଇଠାରେ ସେ ତାଙ୍କର ଟେଷ୍ଟ ଜୀବନର ୨ ୟ ଶତକ ହାସଲ କରିଥିଲେ ମଧ୍ୟ ତାଙ୍କର କିପିଙ୍ଗର ସ୍ତର ନିମ୍ନ ଗାମୀ ହେଲା । ତାଙ୍କ ସ୍ଥାନ ସଦାନନ୍ଦ ବିଶ୍ୱନାଥଙ୍କୁ ମିଳିଲା ।
କିରିମାନୀ କିନ୍ତୁ ଦଳକୁ ୧୯୮୫ରେ ପୁନର୍ବାର ପ୍ରତ୍ୟାବର୍ତନ କାଲେ, ଘରେଇ କ୍ରିକେଟରେ ଉନ୍ନତ ପ୍ରଦର୍ଶନ ଜରିଆରେ । ହେଲେ ତାହା ଦୀର୍ଘ ସ୍ଥାଇ ହେଇ ନଥିଲା ଓ କିରନ ମୋରେ ତାଙ୍କ ସ୍ଥାନ ଆବୋରି ନେଲେ । ତା ପରେ ମଧ୍ୟ ସେ ଘରେଇ କ୍ରିକେଟରେ ଭାରତୀୟ ରେଳ ଓ କର୍ଣାଟକ ଦଳ ପାଇଁ ଖେଳି ଥିଲେ । ୨୦୦୦ ପ୍ରାରମ୍ଭରେ ସେ ଜାତୀୟ ମନୋନୟନ କମିଟିର ଚେୟାରମ୍ୟାନ ମଧ୍ୟ ଥିଲେ ।
ଫିଲ୍ମରେ କିରିମାନୀ
' କଭି ଅଜନବି ଥେ ' ନାମକ ଫିଲ୍ମରେ କିରିମାନୀ ଖଳନାୟକ ଭୂମିକାରେ ଅବତୀର୍ଣ ହେଇଥିଲେ । ଏହି ଚିତ୍ରରେ  କ୍ରିକେଟ ଖେଳାଳି ସନ୍ଦିପ ପାଟିଲ ମଧ୍ୟ ଥିଲେ । ଶୟଦ କିରିମଣି ଏକ ମାଲୟାଲମ ଫିଲ୍ମରେ ମଧ୍ୟ ଅଭିନୟ କରିଥିଲେ ।
ବାହାର ଲିଙ୍କ
ଶ୍ରେଣୀ:୧୯୪୯ ଜନ୍ମ ଶ୍ରେଣୀ:ଭାରତୀୟ କ୍ରିକେଟ ଖେଳାଳି ଶ୍ରେଣୀ:ଜୀବିତ ବ୍ୟକ୍ତି ଶ୍ରେଣୀ:ପଦ୍ମଶ୍ରୀ ସମ୍ମାନିତ
ତଳକୋଣ ଜଳପ୍ରପାତ
ତଳକୋଣ ଜଳପ୍ରପାତ, ଭାରତୀୟ ରାଜ୍ୟ ଆନ୍ଧ୍ରପ୍ରଦେଶର ଚିତତୁର ଜିଲ୍ଲାର ଭେଙ୍କଟେଶ୍ୱର ଜାତୀୟ ପାର୍କଠାରେ ଅବସ୍ଥିତ । ଏଠାରେ ଥିବା 270 ମିଟର ଜଳପ୍ରପାତ ଆନ୍ଧ୍ରପ୍ରଦେଶ ର ସର୍ବୋଚ୍ଚ ଜଳପ୍ରପାତ । ଏଠାରେ ଭଗବାନ ସିଦ୍ଧେଶ୍ୱରଙ୍କ ମନ୍ଦିର ଜଳପ୍ରପାତ ନିକଟରେ ରହିଛି ।
Location
କେନ୍ଦ୍ର|thumb|950x950_ପିକସେଲ|Panoramic view of Sri Venkateswara National Park along the Eastern Ghats near Talakona ଚିତତୁର ଜିଲ୍ଲାର ନରବାଇଲୁ ଗ୍ରାମ ନିକଟରେ ଏହା ରହିଛି ।. ଏହା ତିରୁପତିଠାରୁ 58 କିଲୋମିଟର ଓ ବାଙ୍ଗାଲୋରଠାରୁ 250 କିଲୋମିଟର ଦୂରରେ ଅବସ୍ଥିତ । ଏହା ଜଳପ୍ରପାତ ସହ ଏକ ଶୈଳ ନିବାସ ଭାବରେ ମଧ୍ୟ ଥାଇ ଏଠାରେ ଜୈବ  ମଣ୍ଡଳ ଅଭୟାରଣ୍ୟ ରହିଛି ।
ବ୍ୟୁପତ୍ତି
ଏଠାରେ ଥିବା ପର୍ବତ ତିରୁମାଳା ପର୍ବତ ରେଞ୍ଜର ଏକ ଅଂଶ ଓ ତେଲୁଗୁ ଭାଷାରେ "ତଳକୋଣ " କହିଲେ " ଶେଷଞ୍ଚଳର ଶେଷ ପାହାଡ "କୁ ବୁଝାଏ । ସେହି ଅନୁସାରେ ପ୍ରପାତର ନାମ ତଳକୋଣ ରହିଛି ।.
ପଶୁପକ୍ଷୀ ଓ ବୃକ୍ଷଳତା
ଏଠାରେ ବହୁ ବିରଳ ପ୍ରଜାତିର ପଶୁ, ଭାରତୀୟ ବିଶାଳ ନେଉଳ , ପାନ୍ଥର , ପରକୁପାଇନ ଚିତଳ , ସଂବର ଆଦି ରହିଥାନ୍ତି । ଏହା ବ୍ଯତୀତ ଏଠାରେ ବହୁ ବୈଧ ବୃକ୍ଷୀ ସହ ବିରଳ ବୃକ୍ଷୀ ମଧ୍ୟ ରହିଥାନ୍ତି । ଚନ୍ଦନ ବୃକ୍ଷ ଓ ଔଷଧୀୟ  ପାଇଁ ମଧ୍ୟ ଏହି ଅଞ୍ଚଳ ପ୍ରସିଦ୍ଧ ।
୧୨୪୭
୧୨୪୭ ଗ୍ରେଗୋରି ପାଞ୍ଜି ଅନୁସାରେ ଏକ ସାଧାରଣ ବର୍ଷ ଅଟେ |
ଆଧାର
ଶ୍ରେଣୀ:୧୨୪୭ ଶ୍ରେଣୀ:ବଟ ତିଆରି ବର୍ଷ ଲେଖା
ନଜରୁଲ ଇସଲାମ
ନଜରୁଲ ଇସଲାମ ( ୨୪ ମଇ ୧୮୯୯ - ୨୯ ଅଗଷ୍ଟ ୧୯୭୬ ) ଜଣେ ବଙ୍ଗଳାଦେଶୀ କବି, ଲେଖକ, ସଙ୍ଗୀତଜ୍ଞ ଥିଲେ । ତାଙ୍କୁ ବଙ୍ଗଳାଦେଶର ଜାତୀୟ କବି ସମ୍ମାନ ପ୍ରଦାନ କରାଯାଇଛି । ତାଙ୍କ ଗୀତ ଓ ସଙ୍ଗୀତରେ ଆଧ୍ୟାତ୍ମିକତା ଓ ବିଦ୍ରୋହର ସ୍ୱର ବେଶି ଦେଖିବାକୁ ମିଳେ । ତାଙ୍କର ସାମାଜିକ ଓ ରାଜନୈତିକ ଚେତନାମୂଳକ କାର୍ଯ୍ୟ ଓ ଲେଖା ପାଇଁ ତାଙ୍କୁ ବିଦ୍ରୋହୀ କବି ଆଖ୍ୟା ମଧ୍ୟ ଦିଆଯାଇଛି । ତାଙ୍କର କବିତା ଓ ସଙ୍ଗୀତର ଏକ ଧାରା ନଜରୁଲ ଗୀତି ନାମରେ ପ୍ରଚଳିତ ।
ପ୍ରାରମ୍ଭିକ ଜୀବନ
ନଜରୁଲ ୧୮୯୯ ମସିହାରେ ପରାଧୀନ ଭାରତର ବେଙ୍ଗଲ ପ୍ରେସିଡେନ୍ସୀ ଅନ୍ତର୍ଗତ ପଶ୍ଚିମ ବର୍ଦ୍ଧମାନ ଜିଲ୍ଲାର ଚୁରୁଲିଆଠାରେ ଜନ୍ମଗ୍ରହଣ କରିଥିଲେ । ସେ ଏକ ବଙ୍ଗାଳୀ ମୁସଲିମ କାଜୀ ପରିବାରରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ କାଜୀ ଫକୀର ଅହମ୍ମଦ ଥିଲା ଓ ସେ ସ୍ଥାନୀୟ ପୀରପୁକୁର ମସଜିଦର ଇମାମ ଓ ରକ୍ଷଣାବେକ୍ଷଣ ଦାୟିତ୍ୱରେ ଥିଲେ । ତାଙ୍କ ମାତାଙ୍କ ନାମ ଥିଲା ଜହିଦା ଖାତୁନ । କାଜୀ ସାହିବଜାନ ଓ କାଜୀ ଅଲ୍ଲୀ ହୁସେନ ନାମରେ ନଜରୁଲଙ୍କର ଆଉ ଦୁଇ ଜଣ ଭାଇ ଓ ଉମ୍ମେ କୁଲସୁମ ନାମରେ ଏକ ଭଉଣୀ ଥିଲେ । ନଜରୁଲଙ୍କର ଡାକ ନାମ ଥିଲା ଦୁଃଖୁ ମିୟାଁ । ସେ ସ୍ଥାନୀୟ ଏକ ମଦ୍ରାସାରେ ଇସଲାମିକ ଧର୍ମପାଠ, କୁରାନ ଇତ୍ୟାଦି ପଢ଼ିଥିଲେ । ୧୯୦୮ରେ ତାଙ୍କ ପିତାଙ୍କ ନିଧନ ପରେ, ନଜରୁଲ ତାଙ୍କ ସ୍ଥାନରେ ମସଜିଦର ରକ୍ଷଣାବେକ୍ଷଣ ଦାୟିତ୍ୱରେ ରହିଥିଲେ ଓ ସେଥିରୁ ମିଳୁଥିବା ଦରମାରେ ତାଙ୍କର ପରିବାର ପୋଷଣ ହେଉଥିଲା ।
୧୯୧୦ ମସିହାରେ ନଜରୁଲ ନାଟ୍ୟଦଳ ଛାଡ଼ି ସେ ପ୍ରଥମେ 'ଶିଆରଶଲେ ରାଜ ହାଇସ୍କୁଲ' ଓ ପରେ ଦରିଆରାମପୁର ସ୍କୁଲରେ ( ବର୍ତ୍ତମାନର ଜାତୀୟ କବି ନଜରୁଲ ଇସଲାମ ବିଶ୍ୱବିଦ୍ୟାଳୟ) ନାମ ଲେଖାଇଥିଲେ । ସ୍କୁଲରେ ସେ ବଙ୍ଗଳା, ସଂସ୍କୃତ, ଆରବୀୟ, ପାର୍ସି ଆଦି ଭାଷା ଓ ହିନ୍ଦୁସ୍ଥାନୀ ଶାସ୍ତ୍ରୀୟ ସଙ୍ଗୀତ ଶିକ୍ଷା କରିଥିଲେ ।
ଦଶମ ଶ୍ରେଣୀ ପାଠ ଅସମାପ୍ତ ଛାଡ଼ି, ୧୯୧୭ ମସିହାରେ ନଜରୁଲ ଅଠର ବର୍ଷ ବୟସରେ ବ୍ରିଟିଶ ସେନାବାହିନୀରେ ଯୋଗଦାନ କରିଥିଲେ । ସେ ୪୯ତମ ବେଙ୍ଗଲ ରେଜିମେଣ୍ଟରେ ଯୋଗ ଦେଇଥିଲେ ଓ ତାଙ୍କର କରାଚି କାଣ୍ଟନମେଣ୍ଟରେ ପୋଷ୍ଟିଂ ହୋଇଥିଲା । ସେଠାରେ ଥିବା ସମୟରେ ସେ ନିଜର ପ୍ରଥମ କବିତା ପୁସ୍ତକ ମୁକ୍ତି (୧୯୧୯) ଓ ପ୍ରବନ୍ଧ ବାଉନ୍ଦେଲର ଆତ୍ମକାହାଣୀ ( ୧୯୧୯ ) ଲେଖିଥିଲେ । ସେନାବାହିନୀରେ ସେ ହାବିଲଦାର ସ୍ତର ପର୍ଯ୍ୟନ୍ତ ପଦୋନ୍ନତି ପାଇଥିଲେ ।
ବୃତିଗତ ଜୀବନ
୧୯୨୦ ବ୍ରିଟିଶ ସେନାବାହିନୀ ଛାଡ଼ି, ନଜରୁଲ କଲିକତାରେ ବସବାସ କରିଥିଲେ ଓ ସେଠାରେ ବଙ୍ଗୀୟ ମୁସଲମାନ ସାହିତ୍ୟ ସମିତିରେ ଯୋଗ ଦେଇଥିଲେ । ୧୯୨୦ ମସିହାରେ ସେ ନିଜର ପ୍ରଥମ ଉପନ୍ୟାସ ବନ୍ଧନ ହାରା ଲେଖିଥିଲେ । ତାଙ୍କର ପ୍ରଥମ କବିତା ସଂକଳନକୁ ସମୀକ୍ଷକମାନେ ପସନ୍ଦ କରିଥିଲେ । ରବୀନ୍ଦ୍ରନାଥ ଠାକୁରଙ୍କୁ ନଜରୁଲ ନିଜର ଗୁରୁ ମନେକରୁଥିଲେ ମଧ୍ୟ, ତାଙ୍କ କବିତା ଠାକୁରଙ୍କ ପ୍ରଚଳିତ କବିତା ଧାରାଠାରୁ ଭିନ୍ନ ଥିଲା । ଏଥିପାଇଁ ଠାକୁରଙ୍କ ପ୍ରଂଶସକମାନେ ନଜରୁଲଙ୍କ କବିତାକୁ ପସନ୍ଦ କରୁନଥିଲେ ।
୧୯୨୨ ମସିହାରେ ନଜରୁଲଙ୍କ ସବୁଠାରୁ ଚର୍ଚ୍ଚିତ କବିତା ବିଦ୍ରୋହୀ, ବିଜଲୀ ପତ୍ରିକାରେ ପ୍ରକାଶ ପାଇଥିଲେ । ଭାରତରେ ସେହି ସମୟରେ ବ୍ରିଟିଶ ଶାସନ ବିରୋଧରେ ଅସହଯୋଗ ଆନ୍ଦୋଳନ ଚାଲିଥାଏ । ଏ କବିତାଟି ସଂଗ୍ରାମୀମାନଙ୍କୁ ଅଧିକ ଉତ୍ସାହ ପ୍ରଦାନ କରିଥିଲା । ଏହା ପରେ ପରେ ତାଙ୍କର ୨ଟି କବିତା ପୁସ୍ତକ ପ୍ରଳୟୋଲ୍ଲାସ ଓ ଅଗ୍ନିବୀଣା ( ୧୯୨୨ ) ପ୍ରକାଶ ପାଇଥିଲା । ଏହି ସମୟରେ ବ୍ୟଥାର ଦିନ ଓ ଯୁଗବାଣୀ ପୁସ୍ତକ ମଧ୍ୟ ପ୍ରକାଶ ପାଇଥିଲା ।  ୧୯୨୨ ଅଗଷ୍ଟ ମାସରେ, ସେ ଧୁମକେତୁ ପତ୍ରିକା ଆରମ୍ଭ କରିଥିଲେ । ଏଥିରେ ବ୍ରିଟିଶ ଶାସନ ବିରୋଧରେ କ୍ରମାଗତ ଲେଖା ବାହାରୁଥିଲା । ଏଥି ପାଇଁ ୧୯୨୩ ମସିହାରେ ତାଙ୍କୁ ବ୍ରିଟିଶ ପୋଲିସ ଗିରଫଦାର କରିଥିଲା । ୧୯୨୩ ମସିହାରେ ୪୦ ଦିନ ବ୍ୟାପି ଅନଶନ ପରେ, ତାଙ୍କୁ ଜେଲରୁ ମୁକ୍ତି ମିଳିଥିଲା । ୧୯୨୩ ମସିହାରେ ରବୀନ୍ଦ୍ରନାଥ, ନିଜର ଏକ ନାଟକ ବସନ୍ତକୁ ନଜରୁଲଙ୍କୁ ସମର୍ପଣ କରିଥିଲେ । ୧୯୨୪ରେ ପ୍ରକାଶିତ ତାଙ୍କ ପୁସ୍ତକ ବିଷେର ବଂଶୀଉପରେ ବ୍ରିଟିଶ ସରକାର ପ୍ରତିବନ୍ଧକ ଲଗାଇଥିଲେ ।
୧୯୨୪ ମସିହାରେ ନଜରୁଲ ଜଣେ ହିନ୍ଦୁ ମହିଳା ପ୍ରମିଳାଙ୍କୁ ବିବାହ କରିଥିଲେ । ପ୍ରମିଳା ବ୍ରାହ୍ମ ସମାଜ ସହିତ ଜଡ଼ିତ ଥିବାରୁ, ଏହି ବିବାହ ବହୁ ବିରୋଧର ସମ୍ମୁଖୀନ ହୋଇଥିଲା । ନଜରୁଲଙ୍କ ବିଦ୍ରୋହୀ କବି ପରିଚୟ ଅଧିକ ମଜବୁତ ହୋଇଥିଲା । ବିବାହ ପରେ ସେ ନିଜ ପତ୍ନୀ ଓ ପୁତ୍ର ବାବୁଲ ସହିତ କ୍ରୀଷ୍ଣାନଗରଠାରେ ବସବାସ କରିବା ଆରମ୍ଭ କରିଥିଲେ । ଏହି ସମୟରେ ସେ ଶ୍ରମିକ ଓ ଦିନ ମଜୁରିଆଙ୍କ ନିମନ୍ତେ ଅନେକ ସଙ୍ଗୀତ ରଚନା କରିଥିଲେ । ନଜରୁଲ ମୁସଲିମ ଧାର୍ମିକ ସଙ୍ଗୀତ, ହିନ୍ଦୁ ଭଜନ, କୀର୍ତ୍ତନ, ଶ୍ୟାମାସଙ୍ଗୀତ ଓ ହିନ୍ଦୁ ଦେବୀ କାଳୀଙ୍କ ବନ୍ଦନା ଆଦି ମଧ୍ୟ ରଚନା କରିଥିଲେ । ସେ ଏଚଏମଭି କମ୍ପାନୀ ପାଇଁ ଅନେକ ଗୀତିକବିତା ମଧ୍ୟ ରଚନା କରିଥିଲେ ।
ନଜରୁଲଙ୍କର ସବୁଠାରୁ ଅଧିକ ପ୍ରତିଷ୍ଠିତ ରଚନାବଳୀ ଥିଲା, ନଜରୁଲ ଗୀତି । ସଠିକ ସଂଖ୍ୟା ଜଣା ନଥିଲେ ମଧ୍ୟ, ସେ ପ୍ରାୟ ୪୦୦୦ରୁ ଅଧିକ ଗୀତ ଏହି ଧାରାରେ ରଚନା କରିଥିଲେ ବୋଲି ବିଶ୍ୱାସ କରାଯାଏ । ୨୨୬୦ଟି ସମ୍ପୂର୍ଣ୍ଣ ଗୀତ ସଂରକ୍ଷିତ କରାଯାଇଛି ଓ ୨୨୮୭ଟି ଗୀତର ପ୍ରଥମ ଧାଡ଼ିଟି ଜଣାଅଛି ।
ଅସୁସ୍ଥତା ଓ ମୃତ୍ୟୁ
୧୯୩୯ ମସିହାରେ ନଜରୁଲଙ୍କ ପତ୍ନୀ ପ୍ରମିଳା ଅସୁସ୍ଥ ହୋଇଥିଲେ ଓ ନଜରୁଲ ନିଜର ସମସ୍ତ ପୁସ୍ତକ ଓ ରେକର୍ଡ଼କୁ ମାତ୍ର ୪୦୦ଟଙ୍କରେ ବନ୍ଧା ରଖି ଦେଇଥିଲେ । ୧୯୪୦ ମସିହାରେ ସେ ନବଯୁଗ ନାମକ ବଙ୍ଗଳା ପତ୍ରିକାର ମୁଖ୍ୟ ସମ୍ପାଦକ ଭାବରେ ଯୋଗ ଦେଇଥିଲେ । ୧୯୪୧ରେ ରବୀନ୍ଦ୍ରନାଥଙ୍କ ମୃତ୍ୟୁ ତାଙ୍କୁ ଗଭିର ଆଘାତ ପହଞ୍ଚାଇଥିଲା । କିଛି ମାସ ମଧ୍ୟରେ ସେ ନିଜେ ମଧ୍ୟ ଗଭିର ଭାବରେ ଅସୁସ୍ଥ ହୋଇଥିଲେ । ୧୯୪୨ରେ ତାଙ୍କୁ ଏକ ମାନସିକ ହାସପାତାଲରେ ଭର୍ତ୍ତି କରାଯାଇଥିଲା । ୧୯୫୨ରେ ତାଙ୍କୁ ରାଞ୍ଚୀ ମାନସିକ ହାସପାତାଲକୁ ସ୍ଥାନାନ୍ତର କରାଯାଇଥିଲା । ପରେ ଲଣ୍ଡନ ଓ ଭିଏନାରେ ମଧ୍ୟ ତାଙ୍କର ଚିକିତ୍ସା କରାଯାଇଥିଲା । ତାଙ୍କୁ ପିକ୍ସ ବେମାରୀ ନାମରେ ଏକ ଦୂରାରୋଗ୍ୟ ବେମାରୀ ହୋଇଥିଲା ଓ ଏହାର ଚିକିତ୍ସା ସମ୍ଭବ ନୁହେଁ ବୋଲି ଡାକ୍ତରମାନେ କହିଥିଲେ । ୧୯୫୩ ମସିହା ଡିସେମ୍ବର ୧୫ତାରିଖରେ ସେ ଭାରତ ଫେରି ଆସିଥିଲେ । ୧୯୬୨ ମସିହାରେ ପତ୍ନୀ ପ୍ରମିଳାଙ୍କର ପରଲୋକ ଘଟିଥିଲା । ୧୯୭୨ ମସିହାରେ ବଙ୍ଗଳାଦେଶ ପ୍ରତିଷ୍ଠା ହେବା ପରେ, ସେଠାକାର ସରକାରଙ୍କ ଅନୁରୋଧରେ ତାଙ୍କୁ ଭାରତ ସରକାରଙ୍କ ଅନୁମତିରେ ଢାକା ପଠା ଯାଇଥିଲା । ୧୯୭୬ ଜାନୁଆରୀ ମାସରେ ତାଙ୍କୁ ବଙ୍ଗଳାଦେଶର ନାଗରିକତ୍ୱ ପ୍ରଦାନ କରାଯାଇଥିଲା ଓ ୧୯୭୬ ଅଗଷ୍ଟ ୨୯ ତାରିଖରେ ତାଙ୍କର ପରଲୋକ ଘଟିଥିଲା । ତାଙ୍କ ଇଚ୍ଛାନୁଯାୟୀ ତାଙ୍କୁ ଢାକା ବିଶ୍ୱବିଦ୍ୟାଳୟରେ କବର ଦିଆଯାଇଥିଲା ।
ଆଧାର
ଶ୍ରେଣୀ:ପଦ୍ମ ଭୂଷଣ ସମ୍ମାନିତ ଶ୍ରେଣୀ:୧୮୯୯ ଜନ୍ମ ଶ୍ରେଣୀ:୧୯୭୬ ମୃତ୍ୟୁ
ମାଙ୍ଗାଲ୍ଦୋଇ
ଏକ ଭାରତୀୟ ଅଟେ । ଏହା ଆସାମର ଦର୍ରଙ୍ଗ୍ ଜିଲ୍ଲାରେ ଅବସ୍ଥିତ ।
ଜନସଂଖ୍ୟା ଓ ସାକ୍ଷରତା
୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସହରର ମୋଟ ଜନସଂଖ୍ୟା ୨୩୮୫୪ ଅଟେ । ସେଥି ମଧ୍ୟରୁ ୫୨.୩୦% ଜଣ ପରୁଷ ହୋଇଥିବା ବେଳେ ୪୭.୭୦% ଜଣ ନାରୀ ଅଟନ୍ତି । ର ସାକ୍ଷରତା ହାର ୮୦.୬୦% ଅଟେ । ଏହା ଜାତୀୟ ହାରଠାରୁ ୧୫.୭୬% ପ୍ରତିଶତ କମ ଅଟେ । ସେଥିରୁ ୪୪.୪୦% ପ୍ରତିଶତ ପୁରୁଷ ଓ ୩୬.୨୦% ନାରୀ ଅଟନ୍ତି । ୧୦.୮୫% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି ।
ଭାଷା
ଅହମିଆ ର ସରକାରୀ ଭାଷା ଅଟେ ।
ବାହାର ଲିଙ୍କ
ଶ୍ରେଣୀ:ଆସାମର ସହର ଶ୍ରେଣୀ:Check some error ଶ୍ରେଣୀ:ବଟ ତିଆରି ଭୌଗଳିକ ପ୍ରସଙ୍ଗ ଶ୍ରେଣୀ:Cleanup done
ମୁକୁଟ ମିଞ୍ଜ
ମୁକୁଟ ମିଞ୍ଜ ଓଡ଼ିଶାର ଜଣେ ବୃକକ ରୋଗ ବିଶେଷଜ୍ଞ ଅଟନ୍ତି । ବର୍ତ୍ତମାନ ପଞ୍ଜାବରେ ଅବସ୍ଥାପିତ ଅଛନ୍ତି ।
ଜୀବନ
ସେ ଆଦିବାସୀ ଅଧ୍ୟୁଷିତ ସୁନ୍ଦରଗଡ଼ ଜିଲ୍ଲାର କୁଲୁଙ୍ଗା ଶିଳ୍ପାଞ୍ଚଳ ନିକଟସ୍ଥ ବୋଇଭଙ୍ଗା ଗାଁରେ ଜନ୍ମଗ୍ରହଣ କରିଥିଲେ । ଗାଁର ପ୍ରାଥମିକ ସ୍କୁଲରେ ନିଜର ପ୍ରାରମ୍ଭିକ ଶିକ୍ଷା ହାସଲ କରିଥିଲେ । ରାଉରକେଲାର ଉଦିତନଗର ହାଇସ୍କୁଲରେ ଶିକ୍ଷା ଆରମ୍ଭ କରିଥିଲେ । ନିଜ ଗାଁ ଘରଠାରୁ ୧୨ କିଲୋମିଟର ଦୂର ଉଦିତ ନଗର ହାଇସ୍କୁଲରେ ପଢ଼ିବା ପାଇଁ ସବୁଦିନ ଅନ୍ୟୁନ୍ୟ ୨୪ କିଲୋମିଟର ଚାଲୁଥିଲେ । ମୁକୁଟ ମିଞ୍ଜ ସବୁବେଳେ ଶ୍ରେଣୀରେ ପ୍ରଥମ ସ୍ଥାନ ଅଧିକାର କରୁଥିଲେ । ୧୯୬୭ରେ ମେଟ୍ରିକ ପାସ କରିବା ପରେ ସୁନ୍ଦରଗଡ଼ କଲେଜରୁ ବିଜ୍ଞାନରେ ଇଣ୍ଟରମିଡ଼ିଏଟ ଉତ୍ତୀର୍ଣ୍ଣ ହେବା ପରେ ୧୯୭୦ରେ ବୁର୍ଲାର ଭିମସାରରେ ଏମବିବିଏସ ପଢ଼ିବା ପାଇଁ ଯୋଗ ଦେଇଥିଲେ । ୧୯୭୬ରେ ଏମବିବିଏସ ଡିଗ୍ରୀ ଲାଭ କରିବା ପରେ ଡା. ମିଞ୍ଜ ଗାଁକୁ ଫେରିଆସି କିଛି ବର୍ଷ ମିଶନ ହସପିଟଲରେ ସେବା କରିଥିଲେ । ଏହାପରେ ଉଚ୍ଚଶିକ୍ଷା ପାଇଁ  ପଣ୍ଡିଚେରୀ ଚାଲିଯାଇଥିଲେ । ସେଠାରୁ ପୁଣି ଦିଲ୍ଲୀ ଯାଇ  ଦିଲ୍ଲୀର ଏମ୍ସରେ ଉଚ୍ଚତର ଡାକ୍ତରୀ ଶିକ୍ଷା ହାସଲ କରିଥିଲେ । ପଞ୍ଜାବ ପୋଷ୍ଟ ଗ୍ରାଜୁଏଟ ଇନଷ୍ଟିଚ୍ୟୁଟ ଅଫ ମେଡ଼ିକାଲ ସାଇନ୍ସେସ ଆଣ୍ଡ ରିସାର୍ଚ୍ଚରେ ଆସିଷ୍ଟାଣ୍ଟ ପ୍ରଫେସର ଭାବେ ଅଧ୍ୟାପନା ଜୀବନ ଆରମ୍ଭ କରିଥିଲେ । ହେଲେ ଚିକିତ୍ସା ବିଜ୍ଞାନରେ ଅଧିକରୁ ଅଧିକ ଅଧ୍ୟୟନ ଓ ଗବେଷଣା ପାଇଁ ଥିବା ଦୃଢ଼ ଇଚ୍ଛାଶକ୍ତି ଡା. ମିଞ୍ଜଙ୍କୁ ରେନାଲ ଟ୍ରାନ୍ସପ୍ଲାଣ୍ଟ ସକାଶେ ମିନେପଲିସ ଯୁକ୍ତରାଷ୍ଟ୍ର ଆମେରିକା ଯାଇଥିଲେ । ନରୱେର ଓସ୍ଲୋ, ଗୁଟେନବର୍ଗ, ଜର୍ମାନୀର ହିଡେଲବର୍ଗ, ମୁନିଚ ଆଦି ସ୍ଥାନ ଯାଇ ମଲ୍ଟିଅର୍ଗାନ ଟ୍ରାନ୍ସପ୍ଲାଣ୍ଟ (କିଡ଼ନୀ, ପାନକ୍ରିୟାସ ଏବଂ ଲିଭର) ବିଦ୍ୟାରେ ଫେଲୋଶିପ ପାଇଥିଲେ । ପୁନର୍ବାର ପିଜିଆଇ, ଚଣ୍ଡିଗଡ଼କୁ ପ୍ରତ୍ୟାବର୍ତ୍ତନ ପରେ ବିବାହ ବନ୍ଧନରେ ଆବଦ୍ଧ ହୋଇଥିଲେ ।
ପରିବାର
ପିତା ମିକା ମିଞ୍ଜ ଏସଡିଏମ ଅଦାଲତରେ ପେସ୍କାର ଥିଲେ । ୪ ପୁଅ ଏବଂ ଗୋଟିଏ ଝିଅକୁ ମିଶାଇ ନିଜର ପାଞ୍ଚଜଣ ସନ୍ତାନଙ୍କ ମଧ୍ୟରୁ ମୁକୁଟ ହେଉଛନ୍ତି ଦ୍ୱିତୀୟ  । ରାଞ୍ଚିର ସାବଟୋଲା ନିବାସୀ ସ୍ତ୍ରୀ ଓ ପ୍ରସୁତି ରୋଗ ବିଶେଷଜ୍ଞା ରଞ୍ଜନା ମିଞ୍ଜଙ୍କୁ ବିବାହ କରିଥିଲେ । ପୁଅ ଜୋନାଥନ ଓ ଝିଅ ସାରା ତାଙ୍କର ଦୁଇଟି ସନ୍ତାନ । ତାଙ୍କର ବଡ଼ ଭାଇ ପ୍ରୀତମ ମିଞ୍ଜ ଝାଡ଼ଖଣ୍ଡର ସିମଡେ଼ଗାରେ ଜଣେ ଅସ୍ଥିଶଲ୍ୟ ବିଶେଷଜ୍ଞ ଭାବେ କାର୍ଯ୍ୟରତ ଅଛନ୍ତି । ସାନ ଭାଇ ବିରାସ ମିଞ୍ଜ ରାଉରକେଲାରେ ଗ୍ୟାସ ଏଜେନ୍ସୀ ଚଳାଉଛନ୍ତି ।
ଆଧାର
ଶ୍ରେଣୀ:ଜୀବିତ ବ୍ୟକ୍ତି ଶ୍ରେଣୀ:ପଦ୍ମଶ୍ରୀ ସମ୍ମାନିତ ଶ୍ରେଣୀ:ଓଡ଼ିଆ ଚିକିତ୍ସକ ଶ୍ରେଣୀ:ଓଡ଼ିଶାର ଲୋକ
ପୋଲିଓ ଟିକା
ପୋଲିଓ ଟିକା ପୋଲିଓମାୟେଲାଇଟିସ (ପୋଲିଓ) ରୋଗ ପ୍ରତିରୋଧ ନିମନ୍ତେ ଉଦ୍ଦିଷ୍ଟ । ଏହାର ଏକ ପ୍ରକାର ଟିକା ନିଷ୍କ୍ରିୟ ପୋଲିଓ ଭୁତାଣୁ ବ୍ୟବ‌ହାର କରେ ଓ ଇଞ୍ଜେକସନ ଆକାରରେ ଦିଆଯାଏ, ଅନ୍ୟଟି ଦୁର୍ବଳ ଭୁତାଣୁ ବ୍ୟବ‌ହାର କରେ ଓ ପାଟିରେ ଖାଇବାକୁ ଦିଆଯାଏ । ବିଶ୍ୱ ସ୍ୱାସ୍ଥ୍ୟ ସଂଗଠନ ସବୁ ପିଲାଙ୍କୁ ଏହି ଟିକା ଦେବାକୁ ସୁପାରିସ କରେ । ପୃଥିବୀର ଅଧିକାଂଶ ସ୍ଥାନରୁ ଏହି ଦୁଇ ପ୍ରକାର ଟିକା ପୋଲିଓ ରୋଗ ନିର୍ମୂଳ କରିଦେଇଛି, ଓ ରୋଗୀ ସଂଖ୍ୟା ପ୍ରତି ବର୍ଷ କମିଯାଇ ବର୍ଷ ୧୯୮୮ରେ ହୋଇଥିବା ୩୫୦,୦୦୦ରୁ କମିଯାଇ ବର୍ଷ ୨୦୧୪ରେ ୩୫୯ ହୋଇଛି ।
ନିଷ୍କ୍ରିୟ ଟିକା ଅତ୍ୟନ୍ତ ନିରାପଦ । ଇଞ୍ଜେକସନ୍ ଦେବା ସ୍ଥାନ ସାମାନ୍ୟ ଲାଲ ଦେଖାଯାଏ ଓ କଷ୍ଟ ଅନୁଭବ ହୁଏ । ମୁଖ ପୋଲିଓ ଟିକା ନେଇ ଏକ ନିୟୁତ ଡୋଜରେ ୩ ଜଣକୁ ପାରାଲିଟିକ ପୋଲିଓମାୟେଲାଇଟିସ ହୁଏ । ଗର୍ଭାବସ୍ଥାରେ ଓ ସୁସ୍ଥ ଏଚ‌ଆଇଭି/ଏଆଇଡିଏସ ଲୋକଙ୍କ ନିମନ୍ତେ ମଧ୍ୟ ଦୁଇଟିଯାକ ଟିକା ସାଧାରଣତଃ ନିରାପଦ ।
ପ୍ରଥମ ପୋଲିଓ ଟିକା ନିଷ୍କ୍ରିୟ ଥିଲା । ଏହା ସନ ୧୯୫୫ରେ ଜୋନାସ୍ ସଲ୍‌କ୍ ପ୍ରସ୍ତୁତ କରିଥିଲେ ଓ ୧୯୫୫ରେ ବ୍ୟବ‌ହୃତ ହେଲା । ପାଟି ପୋଲିଓ ଟିକା ଆଲ୍‌ବର୍ଟ ସାବିନ ପ୍ରସ୍ତୁତ କରିଥିଲେ ଓ ବ୍ୟବସାୟିକ ଭିତ୍ତିରେ ପ୍ରଥମେ ସନ ୧୯୬୧ରେ ବ୍ୟବ‌ହୃତ ହେଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ସନ ୨୦୧୪ରେ ଏହାର ହୋଲସେଲ ମୂଲ୍ୟ ଏକ ଡୋଜ ପିଛା ୦.୨୫ ଆମେରିକୀୟ ଡଲାର ଥିଲା । ଯୁକ୍ତରାଷ୍ଟ୍ର ଆମେରିକାରେ ନିଷ୍କ୍ରିୟ ଟିକାର ମୂଲ୍ୟ ୨୫ରୁ ୫୦ ଡଲାର ।
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ ଶ୍ରେଣୀ:ଟିକା ଶ୍ରେଣୀ:RTT(Vaccine)
ବିଶ୍ୱ ଜଳ ଦିବସ
ବିଶ୍ୱ ଜଳ ଦିବସ ପ୍ରତିବର୍ଷ ୨୨ ମାର୍ଚ୍ଚରେ ବିଶ୍ୱ ସାରା ପାଳିତ ହୁଏ । ବିଶ୍ୱର ସମସ୍ତ ବିକଶିତ ଦେଶରେ ସ୍ୱଚ୍ଛ ଏବଂ ସୁରକ୍ଷିତ ଜଳ ଉପଲବ୍ଧ କରାଇବା ସହ ଜଳ ସଂରକ୍ଷଣର ମହତ୍ତ୍ୱ ତଥା ଆବଶ୍ୟକତା ବିଷୟରେ ଜନ ସଚେତନତା ସୃଷ୍ଟି କରିବା ଏହାର ଉଦ୍ଦେଶ୍ୟ । ପ୍ରଥମ ଥର ପାଇଁ ୧୯୯୨ ମସିହାରେ ବ୍ରାଜିଲସ୍ଥିତ ରିଓ ଡି ଜେନିରୋଠାରେ ମିଳିତ ଜାତିସଂଘର ଆୟୋଜିତ "ପର୍ଯ୍ୟାବରଣ ଓ ବିକାଶ ସମ୍ମେଳନ"ରେ ବିଶ୍ୱ ଜଳ ଦିବସ ପାଳନ କରାଯିବାର ନିଷ୍ପତ୍ତି ନିଆଯାଇଥିଲା । ପୁଣି ମିଳିତ ଜାତିସଂଘର ସାଧାରଣ ସଭାରେ ୧୯୯୩ ମସିହାରେ ଏହି ନିଷ୍ପତ୍ତି ଅନୁମୋଦନ ଲାଭ କଲା । ସ୍ୱଚ୍ଛ ତଥା ସୁରକ୍ଷିତ ଜଳର ଆବଶ୍ୟକତା ବିଷୟରେ ଜନ ସଚେତନତା ବୃଦ୍ଧି କରିବା ଲକ୍ଷ୍ୟରେ ଏହି ଦିନଟିକୁ ପ୍ରତିବର୍ଷ ଏକ ବାର୍ଷିକ କାର୍ଯ୍ୟକ୍ରମ ଭାବେ ପାଳିବାକୁ ସର୍ବ ସମ୍ମତି କ୍ରମେ ଗୃହିତ ହେଲା ।
ପାଳନ
ଏହି ଦିବସ ପାଳନ ଅବସରରେ ବିଭିନ୍ନ କାର୍ଯ୍ୟକ୍ରମ ଜରିଆରେ ସ୍ୱଚ୍ଛ ଏବଂ ସୁରକ୍ଷିତ ଜଳର ଉପାଦେୟତା ସଂପର୍କିତ ସଚେତନତା ସୃଷ୍ଟି କରିବା ଉଦ୍ଦେଶ୍ୟରେ ଶିବିର, ଶୋଭାଯାତ୍ରା, ଆଲୋଚନାଚକ୍ର ଇତ୍ୟାଦିର ଆୟୋଜନ କରାଯାଏ । ଏପରିକି ଜଳ ସଂରକ୍ଷଣର ଆବଶ୍ୟକତା ସହ ହାତର ସ୍ୱଚ୍ଛତା ନେଇ ଅନେକ କର୍ମଶାଳାର ବି ଆୟୋଜନ କରାଯାଏ ।
ବାହାର ଆଧାର
ଶ୍ରେଣୀ: ମାର୍ଚ୍ଚ ମାସର ପାଳିତ ଦିବସ
ଅଜିତ ଦାସ (ବହୁବିକଳ୍ପ)
ଆପଣ ଖୋଜୁଥିବା ପ୍ରସଙ୍ଗଟି ତଳଲିଖିତ ପ୍ରସଙ୍ଗମାନଙ୍କ ଭିତରୁ ଗୋଟିଏ ହୋଇଥାଇ ପାରେ:
କିଛି କହିବାର ଅଛି
କିଛି କହିବାର ଅଛି ୨୦୨୨ ମସିହାରେ ଦୂରଦର୍ଶନରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସୀତାରାମ ଅଗ୍ରୱାଲ ଓ ନମିତା ଅଗ୍ରୱାଲ । ଅନ୍ତର୍ଯ୍ୟାମି ସରଘରିଆ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ତାପସ ସରଘରିଆ । ସଙ୍ଗୀତକାର ପ୍ରେମ ଆନନ୍ଦ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।
ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସିଦ୍ଧାନ୍ତ ମହାପାତ୍ର ଓ ରିୟା ଦେ । ହରିହର ମହାପାତ୍ର, ପ୍ରଦ୍ୟୁମ୍ନ ଲେଙ୍କା, ପ୍ରିୟଙ୍କା ମହାପାତ୍ର ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୨୦୨୨ ମସିହାର ଅଗଷ୍ଟ ମାସ ୧୫ ତାରିଖରେ ସିଦ୍ଧାର୍ଥ ଟିଭିରେ ମୁକ୍ତିଲାଭ କରିଥିଲା ।
ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରେମ ଆନନ୍ଦ । ଗୀତିକାର ସୁବ୍ରତ ସ୍ୱାଇଁ ଏହି କଥାଚିତ୍ରଟିର ଗୀତ ରଚନା କରିଥିଲେ । ହ୍ୟୁମାନ ସାଗର, ନିବେଦିତା, ଗୌରବ ଆନନ୍ଦ, ଅସୀମା ପଣ୍ଡା ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ବାହାର ଆଧାର
ଶ୍ରେଣୀ:୨୦୨୨ର ଓଡ଼ିଆ କଥାଚିତ୍ର‌ ଶ୍ରେଣୀ:ଦୂରଦର୍ଶନରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର
ଅଜିତ ଦାସ (ରାଜନେତା)
ଅଜିତ ଦାସ (୪ ଜୁଲାଇ ୧୯୪୯ - ୨୮ ଅଗଷ୍ଟ ୨୦୦୯) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭା ରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୨୦୦୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ରାଉରକେଲା ବିଧାନ ସଭା ନିର୍ବାଚନ ମଣ୍ଡଳୀ ରୁ ୧୨ଶ ଓଡ଼ିଶା ବିଧାନ ସଭା କୁ ନିର୍ବାଚିତ ହୋଇଥିଲେ ।
ଜନ୍ମ, ପରିବାର ଓ ଶିକ୍ଷା
ଅଜିତ ଦାସ ୧୯୪୯ ମସିହାର ଜୁଲାଇ ୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଗଣେଶ୍ୱର ଦାସ ଏବଂ ମାଆଙ୍କ ନାମ ନମିତା ଦାସ ।
ରାଜନୈତିକ ଜୀବନ
ଅଜିତ ବିଜୁ ଜନତା ଦଳର କର୍ମକର୍ତ୍ତା ଭାବରେ ଓଡ଼ିଶା ରାଜନୀତିରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।
ମୃତ୍ୟୁ
ଅଜିତ ୨୦୦୯ ମସିହାର ଅଗଷ୍ଟ ୨୮ ତାରିଖରେ ୬୦ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ଆଧାର
ଶ୍ରେଣୀ:୧୯୪୯ ଜନ୍ମ ଶ୍ରେଣୀ:୨୦୦୯ ମୃତ୍ୟୁ ଶ୍ରେଣୀ:ଓଡ଼ିଆ ଲୋକ ଶ୍ରେଣୀ:ସୁନ୍ଦରଗଡ଼ ଜିଲ୍ଲାର ଲୋକ ଶ୍ରେଣୀ:୧୨ଶ ଓଡ଼ିଶା ବିଧାନ ସଭାର ସଭ୍ୟ
ରେଣୁ ଚକ୍ରବର୍ତ୍ତୀ
ସଂସଦୀୟ ତଥା ଶିକ୍ଷାବିତ ରେଣୁ ଚକ୍ରବର୍ତ୍ତୀ (୧୯୧୭-୧୯୯୪) "କମ୍ୟୁନିଷ୍ଟ ପାର୍ଟି ଅଫ୍ ଇଣ୍ଡିଆ"ର ଜଣେ ନେତା ଥିଲେ ।
୧୨୪୮
୧୨୪୮ ଗ୍ରେଗୋରି ପାଞ୍ଜି ଅନୁସାରେ ଏକ ସାଧାରଣ ବର୍ଷ ଅଟେ |
ରେଣୁ ଚକ୍ରବର୍ତ୍ତୀ
ପ୍ରାରମ୍ଭ ଜୀବନ
୨୧ ଅକ୍ଟୋବର ୧୯୧୭ ମସିହାରେ କଲିକତାରେ ସାଧନା ଚନ୍ଦ୍ର ଏବଂ ବ୍ରହ୍ମକୁମାରୀ ରାୟଙ୍କ ଏକ ବ୍ରହ୍ମୋ ପରିବାରରେ ଜନ୍ମଗ୍ରହଣ କରି ସେ କଲିକତାସ୍ଥିତ ଲୋରେଟୋ ହାଉସ, ଭିକ୍ଟୋରିଆ ପ୍ରତିଷ୍ଠାନ ଏବଂ କେମ୍ବ୍ରିଜ୍ର ନ୍ୟୁନହମ୍ କଲେଜରେ ଶିକ୍ଷା ଲାଭ କରିଥିଲେ । କଲିକତାରେ ସମ୍ମାନ ସହ ସ୍ନାତକ ହାସଲ କରିବା ପରେ ସେ କେମ୍ବ୍ରିଜରେ ଇଂରାଜୀ ସାହିତ୍ୟରେ ଟ୍ରିପୋସ୍ ହାସଲ କରିଥିଲେ ।
୧୨୪୮
ଆଧାର
ଶ୍ରେଣୀ:୧୨୪୮ ଶ୍ରେଣୀ:ବଟ ତିଆରି ବର୍ଷ ଲେଖା
ରେଣୁ ଚକ୍ରବର୍ତ୍ତୀ
ବିବାହ ଏବଂ ରାଜନୀତି
ସେ ୧୯୫୨ ଏବଂ ୧୯୫୭ ମସିହାରେ ବାସୀରହାଟରୁ ଏବଂ ୧୯୬୨ ମସିହାରେ ବାରାକୋରରୁ ଲୋକସଭାକୁ ନିର୍ବାଚିତ ହୋଇଥିଲେ । ୧୯୬୪ ମସିହାରେ ସିପିଆଇ ବିଭାଜନ ପରେ ସେ ପୁରୁଣା ସଂଗଠନ ସହିତ ରହିବାକୁ ସ୍ଥିର କଲେ, ଏବଂ ୧୯୬୭ ଏବଂ ୧୯୭୧ ମସିହାରେ ଲଗାତାର ଦୁଇଟି ନିର୍ବାଚନରେ ​​ସେ କମ୍ୟୁନିଷ୍ଟ ପାର୍ଟି ଅଫ୍ ଇଣ୍ଡିଆର ମହମ୍ମଦ ଇସମାଇଲ (ମାର୍କ୍ସବାଦୀ)ଙ୍କ ଠାରୁ ସମାନ ନିର୍ବାଚନମଣ୍ଡଳୀ ହରାଇଥିଲେ ।
ପ୍ରାୟ ଚାରି ଦଶନ୍ଧି ଧରି ରାଜନୈତିକ ଜୀବନରେ ସେ ଶ୍ରମିକ ଆନ୍ଦୋଳନରେ ସକ୍ରିୟ ରହିଥିଲେ । ସେ ଅନେକ ଧର୍ମଘଟ ଆୟୋଜନ କରିଥିଲେ ଏବଂ ଅନେକ ଥର ଜେଲକୁ ମଧ୍ୟ ଯାଇଥିଲେ । ସେ ମହିଳା ଆନ୍ଦୋଳନରେ ଜଣେ ସହଯୋଗୀ ଥିଲେ । ସେ ଅନେକ ସଂସ୍ଥାର କାର୍ଯ୍ୟନିର୍ବାହୀ କମିଟିରେ ଥିଲେ ।
ଆଧାର
ଶ୍ରେଣୀ:୧୯୧୭ ଜନ୍ମ ଶ୍ରେଣୀ:୧୯୯୪ ମୃତ୍ୟୁ ଶ୍ରେଣୀ:ମହିଳା ରାଜନୀତିଜ୍ଞ
ଗିଲବର୍ଟ ସିଣ୍ଡ୍ରୋମ
ଗିଲବର୍ଟ ସିଣ୍ଡ୍ରୋମ ବା ଜିଏସ (Gilbert's syndrome or GS) ଏକ ସାମାନ୍ୟ ଯକୃତ ରୋଗ (liver disorder) ଯେଉଁଥିରେ ଯକୃତରୁ (liver) ବିଲିରୁବିନ (bilirubin) ସଠିକ ଭାବରେ ବିକଶିତ ହୁଏନି । ଅନେକ ଲୋକଙ୍କର କୌଣସି ଲକ୍ଷଣ ଦେଖାଯାଏନାହିଁ । ବେଳେ ବେଳେ ସାମାନ୍ୟ ଚର୍ମ ଓ ଆଖିର ଧଳା ଅଂଶ ହଳଦିଆ (yellowish color of the skin or whites of the eyes) ଦେଖାଯାଏ । ଥକ୍କାଣ, ଦୁର୍ବଳତା ଓ ଉଦର ଯନ୍ତ୍ରଣା ଦେଖାଯାଇପାରେ ।
ଗିଲବର୍ଟ ସିଣ୍ଡ୍ରୋମରେ ୟୁଜିଟି୧ଏ୧ (UGT1A1 gene) ଜିନର ମ୍ୟୁଟେସନ (mutation) ହେବା ଫଳରେ ବିଲିରୁନିବିନ ଯୁରିଡିନ ଡାଇଫସଫେଟ ଗ୍ଲୂରୋନୋସିଲଟ୍ରନ୍ସଫରେଜ (bilirubin uridine diphosphate glucuronosyltransferase) ଏଞ୍ଜାଇମର କ୍ରିୟାଶୀଳତା କମିଯାଏ । ସାଧାରଣତଃ ଏହା ଅଟୋସୋମାଲ ରିସିସିଭ (autosomal recessive) ପାଟର୍ଣ୍ଣରେ ଇନହେରିଟ ହୁଏ, କିନ୍ତୁ ମ୍ୟୁଟେସନ ଅନୁଯାୟୀ ବେଳେବେଳେ ଅଟୋସୋମାଲ ଡୋମିନାଣ୍ଟ (autosomal dominant) ହୋଇଯାଏ । ବ୍ୟାୟାମ, ଋତୁସ୍ରାବ ଓ ନ ଖାଇଲେ ଏହି ରୋଗ ଟ୍ରିଗର ହୋଇପାରେ । ଯକୃତ ସମସ୍ୟା (liver problems) ଓ ଲୋହିତ ରକ୍ତ କଣିକା ଭାଙ୍ଗିବା (red blood cell breakdown) ନଥାଇ ରକ୍ତରେ ଅନ‌କଞ୍ଜୁଗେଟେଡ ବିଲିରୁବିନ (unconjugated bilirubin) ସ୍ତର ଅଧିକ ମିଳିଲେ ଏହି ରୋଗ ନିର୍ଣ୍ଣୟ କରାଯାଏ ।
ସାଧାରଣତଃ ଏହାର କୌଣସି ଚିକିତ୍ସା ଆବଶ୍ୟକ ହୁଏନାହିଁ । ଉଲ୍ଲେଖନୀୟ କାମଳ ଥିଲେ ଫିନୋବାର୍ବିଟାଲ (phenobarbital) ଦିଆଯାଏ । ଯୁକ୍ତରାଷ୍ଟ୍ର ଆମେରିକାରେ ଏହି ରୋଗଦ୍ୱାରା ପ୍ରାୟ ୫% ଲୋକ ଆକ୍ରାନ୍ତ ହୁଅନ୍ତି । ମହିଳାଙ୍କ ଅପେକ୍ଷା ପୁରୁଷମାନଙ୍କର କ୍ଷେତ୍ରରେ ଅଧିକ ରୋଗ ନିର୍ଣ୍ଣୟ ହୁଏ । ଶୈଶବ ଶେଷ ଆଡ଼କୁ ବା ଯୁବାବସ୍ଥା ପ୍ରାରମ୍ଭରେ ଏହା ଲକ୍ଷ କରାଯାଏ । ସନ ୧୯୦୧ରେ ଅଗସ୍ଟ ଇନ ନିକୋଲାସ ଗିଲବର୍ଟ (Augustin Nicolas Gilbert) ଏହି ରୋଗର ବର୍ଣ୍ଣନା ପ୍ରଥମେ କରିଥିଲେ ।
External links
ଶ୍ରେଣୀ:ଚିକିତ୍ସା ବିଜ୍ଞାନ